open-index/open-wikipedia-markdown huggingface dataset:
林靜儀

**林靜儀**（**Lin, Ching-Yi**，）係臺灣南投縣鹿谷鄉秀峰村人，婦產科醫師，2016至2020年做過民主進步黨全國不分區立法委員，係民進黨嘅醫療專業代表，當時亦喺故鄉南投設服務處，又延攬南投青年沈夙崢擔任服務處主任。

林靜儀擔任過民主進步黨婦女部同埋國際事務部主任，而家佢係中山醫學大學附設醫院婦產部醫師，亦不時喺三立新聞台、東森新聞台、民視新聞台討論時事。

佢喺2021年11月3號被民進黨徵召參選2022年臺中市第二選舉區立法委員缺額補選，最後喺選舉中贏出，再做立法委員。不過，喺佢擔任立委期間，就曾經傳出多次爭議，除咗某啲言論被批評外，亦有一啲人指控佢唔止一次發放假新聞。

## 著作
### 博士論文
*《未成年母親的教育、勞動參與與經濟 -- 以台灣出生世代研究資料分析》, 2020年, 中山醫學大學醫學研究所.

### 短篇小說
* 《診間裡的女人》（鏡文學，2018年，ISBN 9789869545679）
* 《診間裡的女人2》（鏡文學，2021年，ISBN 9789869950206）

## 選舉紀錄

### [[2022年臺中市第二選舉區立法委員缺額補選|2022年中華民國立法委員補選]]

## 爭議

### 2017-2018年勞基法修正草案風波
2017年底至2018年初，立法院審議勞基法修正草案，當中二修版本俾咗僱主喺僱員權益上較多彈性。林靜儀嘅表現令佢陷入一啲爭議。醫師出身嘅她，被批評無支持醫護。有網友喺網上透露，林靜儀試過抆咗辦公室電話線，拒絕接聽抗議電話，被某啲網民揶揄為「林靜音」。另外，物理治療師林長楊喺Facebook貼出修法前後比較圖，指出勞工權益喺修法後嘅變化，得到一啲網民嘅討論，但林靜儀就喺嗰張圖上劃上紅叉等修改痕跡，「台灣勞工真的很軟」改成「台灣勞工要搞清楚狀況阿」，之後喺社交媒體分享。佢嘅做法被啲些網民批評，除咗指佢唔應該用其他人嘅圖外，亦指林靜儀對呢張圖有好多理解錯誤嘅地方。林長揚之後亦後亦回應林靜儀，指就算新法註明需要經過勞資協商，但台灣勞工權益好弱，又呼籲勞動部進一步函釋和落實勞檢。

### 提出晚上10點後限電解決能源同埋少子化問題被批評
喺2018年5月一次立委對環保署長李應元嘅質詢中，林靜儀曾經提出晚上10點後，大家早啲休息，限電解決能源同埋少子化問題，之後喺同日夜晚11點半更加叫大家10點之後大家通通返屋企生小孩。結果引起網民批評，有網民除咗質疑晚上限電同白天尖峰電量嘅關係，亦有網民更加質疑點解林靜儀自己反而無喺10點後休息，批評林靜儀言論博出位。

### 被指就公佈武漢肺炎疫情確診者足跡問題立場飄忽
喺2020年12月底，坊間討論使唔使公佈武漢肺炎疫情確診者足跡嘅問題，當時林靜儀話無人需要知道，但去到2021年7月，佢就抨擊台北市長柯文哲唔公布足跡。呢個講法被一啲網民批評。

### 多次發佈關於香港人嘅虛假信息並藉此攻擊香港人
林靜儀唔止一次發佈關於香港人嘅虛假信息，並且藉此攻擊香港人，反對行政院因應香港局勢惡化而支持香港人嘅措施。

喺2022年4月初，香港藝人王喜經桃園機場入境台灣，因為檢測過程刺鼻大量出血受傷，事件引起港台兩地唔少網民關注。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。《明報》內文實則提及，王喜喺25號已經無不適，上機前已經康復，只係《明報》去到3月30號先報導。但林靜儀提供嘅截圖，就無包括報導內文，而且亦無提供《明報》網站嘅連結，令公眾無辦法查證。

另外，喺2022年5月一次立法院外交及國防委員會會議入面，林靜儀指香港喺2012年開始進行內部國民教育洗腦工作，內容讚揚中國共產黨民族主義嘅歷史，並以此為基礎，質疑台灣政府喺《港版國安法》被北京強行落實後，聲援香港人，開放無居留資格嘅港澳居民來台就讀高中嘅措施。但係喺2012年，香港政府準備推行原定嘅洗腦教育課程，結果由包括黃之鋒在內嘅學民思潮等唔少中學生發起大規模抗議，成功令政府擱置實施國民教育課綱。林靜儀說法，和事實並唔相符。

對於林靜儀多次發佈假資訊攻擊香港人，香港民主黨前區議員賴文輝喺2022年5月17號喺社交媒體批評林靜儀以不實信息抹黑香港人，又提及當年香港反國教運動嘅成功以反駁林靜儀。佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。另外，香港前途關注組亦就林靜儀錯誤指控香港喺2012年開始進行內部國民教育洗腦工作發聲明譴責，指有關措施嘅討論應該就國家資源、人口政策等方面作出理性討論，但唔係建基於謊言。前香港立法會議員黃毓民亦喺6月19號，喺社交媒體批評林靜儀「不諳港情胡說八道」。台灣政治評論方面，中研院學者吳介民亦質疑，林靜儀當初喺台中包場《時代革命》嘅時候，就應該對國家政策理應徹底理解來龍去脈、利弊得失。而家咁做只會令人覺得政府言而無信。佢又批評林靜儀咁樣只係蹭聲量。

2025年4月，有學者喺學術期刊International Review on Public and Nonprofit Marketing 上面發表文章，譴責林靜儀唔止一次周香港人問題對外發表虛假不實嘅資訊。

### 《數位中介服務法》爭議錯誤批評民眾黨
2022年8月，台灣國家通訊傳播委員會公布《數位中介服務法》草案，被質疑打壓網路言論自由，但林靜儀就話國民黨、民眾黨過去曾提出類似法案，結果民眾黨團發表聲明話從來無咁做，又話民進黨敢做唔敢認。之後，民眾黨台北市議員參選人吳怡萱就指民眾黨針對嘅係網絡性欺凌問題，唔應該混為一談。民眾黨擔心嘅係《數位中介法》入面涵蓋好多嘢都冇清晰標準，但林靜儀去頭去尾、指鹿為馬，根本就係亂帶風向嚟卸責。

### 2022年選舉開票期間發放假新聞
喺2022年中華民國直轄市長同縣市長選舉入面，屏東縣傳出一段明顯有瑕疵嘅開票過程影片，引起網民討論，但林靜儀第一時間出嚟喺社交媒體批評發放影片者做謠，要求支持者檢舉轉發者；但之後屏東選委會坦承作業有瑕疵後，林靜儀不但無為自己發放假新聞嘅行為道歉，反而靜靜雞修改文章內容。有網民就批評，造謠嘅其實係林靜儀。

## 睇埋

* 民進黨涉港言論爭議
* 台灣政治人物對香港泛民主派同社會運動嘅攻擊

## 參考


## 出面網頁
搵鬼去電視城

《**搵鬼去電視城**》（）係香港無綫電視嘅靈異節目，由徐文浩、王虹茵、徐加晴、劉倬昕、布樂文、胡敏芝、黃翠瑩主持，由2021年11月1號到2022年1月24號逢禮拜一23:00到23:30喺J2播。節目會睇下將軍澳電視廣播城入面內嘅靈異熱點。

## 每集一覽

## 出面網頁
*搵鬼去電視城 - 主頁 - tvb.com
真·女神轉身

《**真·女神轉身**》（）係香港無綫電視嘅訪談節目，由余德丞、林俊其主持，由2021年11月2號到2022年1月25號逢禮拜二23:00到23:30喺J2播。節目會請唔同「女神」級人物做嘉賓。

## 每集一覽

## 出面網頁
*真·女神轉身 - 主頁 - tvb.com
不能只有我看到的 便利店追女神食譜

《**不能只有我看到的 便利店追女神食譜**》（，粵文意思：唔可以淨係得我睇到嘅便利店追女神食譜）係香港無綫電視嘅飲食節目，由黃亞保、林正峰、曾展望、施焯日主持，由2021年11月4號開始逢禮拜四、五22:30到23:00喺J2播。節目會示範用便利店買到嘅嘢食點樣可以整到可以「追女仔」嘅菜式。

呢個節目係無綫電視歷嚟最長中文名（唔計贊助商冠名）嘅節目，長16個字。

## 每集一覽

## 節目調動
*2021年12月31號：由於22:30播除夕倒數節目《十九八七六五四三2022》，所以提前到22:00-22:30播。

## 出面網頁
*不能只有我看到的 便利店追女神食譜 - 主頁 - tvb.com
邊度都有陰謀

《**邊度都有陰謀**》（）係香港無綫電視嘅資訊節目，由鄭子誠、陸永主持，石寶德（Adam）、「K先生」做嘉賓，由2021年11月4號到2022年1月27號逢禮拜四23:00到23:30喺J2播。節目會探討同電影、電視、音樂相關嘅陰謀論。

## 每集一覽

## 睇埋
*《邊度都有外星人》

## 註

## 出面網頁
*邊度都有陰謀 - 主頁 - tvb.com
那些年的音樂時光

《**那些年的音樂時光**》（）係香港無綫電視嘅音樂節目，由創作歌手柯有倫主持，頭9集由2021年11月5號到2022年1月7號逢禮拜五23:00到23:30喺J2播，最後一集喺2022年4月3號禮拜日19:00到19:30喺J2播。節目用臺灣舊時嘅經典流行音樂同歌手做主題。

## 每集一覽

## 節目調動
*2021年12月31號：由於22:30播除夕倒數節目《十九八七六五四三2022》，所以暫停播映。

## 出面網頁
*那些年的音樂時光 - 主頁 - tvb.com
男神廚房

《**男神廚房**》（）係香港無綫電視嘅烹飪遊戲節目，由鄭裕玲、王菀之、何廣沛主持，由2021年11月1號到11月24號逢禮拜一到三22:30到23:15喺翡翠台播。節目概念嚟自《美女廚房》，而呢個節目每輪由三位男藝人同埋一位男素人鬥廚藝。節目入面有陳聖瑜、關楓馨、葉靖儀、周百恩、葉衍佑、宋懿芳做助手。

## 每集一覽

## 出面網頁
*男神廚房 - 主頁 - tvb.com
托比·霍士

**托比·霍士**（，），本名**羅拔·F·霍士**（**Robert F. Fox**），係美國嘅遊戲設計師同埋作曲家。佢係2015年做咗一款廣受大衆俾好評論嘅角色扮演遊戲《Undertale》同埋佢相關嘅遊戲《Deltarune》。佢嘅作曲家事業就由網絡喜劇《Homestuck》開始。霍士仲為好多其他獨立電子遊戲，包括為《寵物小精靈 劍／盾》 同 《任天堂明星大亂鬥 特別版》配樂。
巴勒斯天連拿

**巴勒斯天連拿**（**Palestrina**）係意大利拉素羅馬首都廣域市一座城鎮，人口2.2萬。

巴勒斯天連拿亦係作曲家巴勒斯天連拿出世嘅地方。
托比

**托比**（）係英文嘅男仔名，最先出自希伯來文**טוביה**一詞。出名嘅人可以係：
* 托比·霍士：美國嘅遊戲設計師同埋作曲家。
* 托比忠斯：美國男演員。
* 托比比利：美國籃球員。
姚潔凝

**姚潔凝**，香港親中派政治人，民主思路成員，另外佢亦係激進親中派組織民眾聯席嘅發言人。

## 學歷
* 香港大學房地產理科碩士
* 香港城市大學公共及社會行政榮譽文學士
* 香港政治及行政學苑首屆畢業生

## 政治立場同生涯
姚潔凝所屬嘅民主思路雖然有時被視為中間派或者非建制派組織，但民主思路本身就一直有代表喺行政會議入面。而姚潔凝本身喺一啲政治議題取態上亦趨向同親中派接近。

佢曾多次前往立法會發言，例如代表香港專業及資深行政人員協會，於2015年發言就行政長官普選，同親中派立場一樣，同意參選人需要過半提委會成員支持方可成為候選人嘅建議。佢又喺2018年發言支持國歌法。

喺2015年香港區議會選舉，姚潔凝假扮獨立，隱瞞親中派立場，出戰南區赤柱及石澳選區，結果不敵另外兩名候選人，只得752票（25.13%）

### 2019年香港區議會選舉同埋反對逃犯條例修訂草案運動期間
喺2019年香港區議會選舉，姚潔凝出戰南區薄扶林選區，挑戰時任民主派議員司馬文，報稱政治聯繫為『獨立，溫和，中間』，但無申報民主思路作為政治聯繫。司馬文就批評佢，話唔明白姚嘅做法，又認為參選人要誠實。 

另外，喺呢次選舉入面，反對逃犯條例修訂草案運動成為焦點之一。姚潔凝曾跟蹤親中派嘅腳步，喺11月多次拉隊清理唔同地方嘅路障，其中11月17號喺紅磡海底隧道附近，佢發起清除路障，惟行動開始未夠20分鐘就因被示威者群起批評而宣吿結束，示威者大罵姚潔凝「賣港賊」、「好多冤魂呀」。另外，相對於民主派要求就元朗襲擊事件及太子站襲擊事件等警暴問題成立獨立調查委員會，雖然民調顯示建議得到八成市民同部分親中派（例：田北辰 ）支持，姚潔凝反建議成立「真相與和解委員會」，又強調唔好分辨對錯。

姚結果只取得164票（3.60%）落敗。

### 2019年區選過後（2020年－）
2020年1月，姚潔凝連同已故全國政協委員劉迺強嘅仔劉方、激進建制派組織香港政研會成員林勁放合組組織民眾聯席。

2021年，特區政府未經諮詢或香港人同意，透過完善選舉制度條例草案修改選舉制度，大幅削減直選議席同設立政治審查之後，姚潔凝喺10月被報道有意參加年底進行嘅立法會選舉。

## 參考
國際結算銀行

**國際結算銀行**（英文：**Bank for International Settlements**，**BIS**）係一間國際金融機構。
Deltarune

《**Deltarune**》，係美國獨立遊戲製作人托比·霍士（Toby Fox）做嘅電子角色扮演遊戲。玩家要控制一個同怪獸一齊生活係地表嘅人類──Kris，並同同班嘅怪獸同學Susie同埋係旅途嗰陣遇到嘅王子Ralsei，扮演拯救世界恢復光暗平衡嘅英雄，一同係被人叫做「黑暗世界」嘅地方冒險。玩家將會將封印係喺東邊嘅「黑暗湧泉」再返到原本嘅世界做目的，過程之中會遇到被人叫做「暗之民」嘅敵人阻撓玩家封印黑暗湧泉，佢哋會用各種彈幕攻擊玩家，玩家可以用和平主義嘅方式或者暴力嘅手段突破障礙嚟達成結局。（第一章嘅內容）

## 遊戲操作
呢個遊戲嘅戰鬥基本上承繼《Undertale》嘅系統，大多都採用回合制，但係玩家多數場合都要同其他非玩家角色組隊作戰，喺同一個回合決定佢哋緊接嘅所有行動。除咗玩家本身有機會選擇戰鬥、防禦、互動或者寬恕，亦都可以操作其他自己隊嘅角色發動特殊攻擊或者施展法術等等嘅技能，咁樣會受制於消耗新嘅TP值百分比。同之前一樣，如果選擇攻擊嘅話，玩家隊伍要捉緊時機攻擊先至可以令到傷害增加。而選擇互動順利嘅話，敵人就會失去戰意或者覺得眼瞓；跟手玩家就可以寬恕佢哋或者施展和平魔法嚟完咗個戰鬥。如果未係己方回合嗰陣將所有敵人移出戰鬥，就要開始閃避敵人嘅彈幕攻擊。喺入對戰畫面嗰陣，玩家嘅形象就會邊做一粒紅心並用有限嘅HP同敵人對抗，敵人嘅攻擊鎖定嘅己方角色就會係隨機一位或全員，俾對手打中咗嘅話，被鎖定嘅自己隊員會依照係唔係有進行防禦嚟承受不同嘅傷害，單一自己隊嘅角色HP跌到0以下，佢就會喺自己隊嘅回合無辦法做任何嘅行動，但係會喺之後每個回合恢復HP，直到HP值上返0以上；自己隊全員嘅HP值都係0以下嘅話，戰鬥就會輸。TP值就會喺玩家防守，或者敵人嘅彈幕攻擊離玩家操縱嘅紅心好近（類似東方系列嘅擦彈系統），兼且觸發白框特效嗰陣時增加。

呢個遊戲嘅地圖亦都繼續會有智力遊戲關卡同埋突發攻擊嘅事件。
Black magic (遊戲)

**Black magic**係指一啲一大班人玩、有隱藏規則嘅遊戲，通常嚟講個遊戲會有一個人做主持人，另外有少部分已經知道規則嘅人一齊玩，剩返大部分人係唔知道隱藏規則嘅，估出個隱藏規則就係佢哋嘅勝利條件。估到隱藏規則嘅玩家一般會被要求唔好爆個規則出嚟，等其他玩家可以繼續估。

喺大學嘅OCamp入面，Black magic好多時會攞嚟做破冰嘅遊戲，或者轉場transit嗰陣用嚟𠓼時間。

## 例子

* 上山、落山：主持人會伸一隻手出嚟、指尖向上，呢隻手就係座「山」，另一隻手會沿住手指嘅指尖同指罅上落，最後問玩家呢一次嘅結果係「上山」定「落山」。
* 捉蝴蝶/拍蚊：主持人做出扮捉蝴蝶/拍蚊嘅動作，問玩家捉咗幾多隻蝴蝶/拍咗幾多隻蚊。

## 睇埋

* 惡作劇
* 派對遊戲

## 參考
法證化學

**法證化學**（英文：**forensic chemistry**）係化學同法證科學嘅結合，將化學上嘅知識用喺法證嗰度。

舉個例說明，喺查一單放火案嗰陣，法證化學家會攞罪案現場嗰啲物質樣本，而透過檢驗呢啲樣本，佢哋可以知道放火嗰個人似係用咗咩物質嚟放火嘅（「係用咗電油定火水？」），而呢啲噉樣嘅資訊可以幫到手了解單案嘅案發過程，能夠幫到手搵出犯人（「場火係用電油放嘅，噉個犯人實係喺案發冇幾耐之前以某啲方式攞到電油」）。
## 攷
法醫毒理學

**法醫毒理學**（英文：**forensic toxicology**）係毒理學同法證科學嘅結合，將毒理學上嘅知識用喺法證嗰度。

舉個例說明，例如家陣捉到個吸毒嘅犯，法醫毒理學可以透過檢驗佢嘅血或者尿等嘅體液，評估佢體內有啲咩毒素同埋啲毒素嘅濃度，而呢啲資訊可以攞嚟估計個犯係幾時吸食嗰啲毒素嘅－而呢點再加埋有關「個犯喺幾時去過咩地方」嘅資訊，就可以幫到手判斷「個犯係喺邊度攞到啲毒品嘅」，跟住就幫到手追查係邊個喺度賣毒品。
## 攷
毛管戙

令人**毛管戙**（，，形容詞係 ），或者叫「令人**毛骨悚然**」，係一種因為「好似有危險，但又唔係明確噉有危險」而有嘅令人不安嘅特性。毛管戙可以話係相對於驚－驚係對明顯危險嘅嘢而有嘅反應，會令人為咗應對危險而走佬或者進入戰鬥狀態，而毛管戙呢種感受係「望落好似有啲危險」，但係未至於令人即場要進入「戰鬥定逃走」嘅狀態。

## 概論

舉個例說明，試諗下
*一個人俾人攞把槍指住佢。呢種情況下個人通常會驚，因為把槍明顯有危險性。相比之下，
*一個人俾人跟蹤，而且嗰個人粒聲都唔出，被跟蹤嗰個人唔知跟蹤佢嗰個人想做乜。呢種情況下被跟蹤嗰個人好多時會覺得毛管戙，但唔會即刻想進入戰鬥定逃走嘅狀態，因為跟蹤佢嗰個人可能有惡意，但佢又唔知嗰個人有乜意圖。
毛管戙呢家嘢有些少主觀，而且可能受文化影響。

## 睇埋
*恐怖谷
*起雞皮
*Creepypasta
*Macabre

## 引述
方龍飛

**方龍飛**（，），花名「阿飛」，係香港泛民主派政治人，曾任區議員郭平嘅義務社區幹事，而家係離島區議會逸東邨北選區議員。

佢喺2021年，宣佈參與主流泛民唔參加嘅立法會選舉。

## 政治生涯
### 參選2019年區議會選舉
2019年區議會選舉，因應滿東邨入伙，而逸東邨南選區吸收滿東邨後人口過多，逸東（一）邨清逸樓、康逸樓劃入本選區，當時人口估算為24,772人。在任工聯會區議員鄧家彪為咗喺新界東選區鋪路出戰2020年香港立法會選舉（選舉之後被政府以武肺疫情為理由押後），決定放棄連任，改為參選沙田區議會水泉澳選區。於是，工聯會同民建聯聯合提名上屆選舉喺葵青區上大窩口選區落敗嘅劉展鵬參選。因為香港修例風波，親中派逆民意堅持支持修訂逃犯條例，投票人數同投票率均大幅上升，方龍飛攞到5,376票，以超過2,000票差距擊敗劉展鵬當選，民主派首次喺呢區勝出，而郭平亦喺隔離嘅滿逸選區成功連任，令民主派首次全面掌控逸東邨區政。至於離開咗逸東邨居民嘅鄧家彪，亦喺沙田區水泉澳選區落敗。

### 參與2021年香港立法會選舉
喺2021年香港立法會選舉入面，由於北京同特區政府大幅度削減直選議席比例同單方面設立國安審查，所以好多主流泛民主派組織都選擇唔參加。不過，方龍飛就選擇參選港島西區，最後都係落選。

## 參考


## 出面網頁
* 
* 離島區議會網頁方龍飛資料
情境強度

**情境強度**（）係性格心理學上嘅一個概念，指一個情境有幾「迫使一個人（或者第啲動物）做出特定嘅行為」。舉兩個例說明：
*想像家陣紅燈而且馬路上有好多部車喺度快速噉駛過－如果一個人衝出馬路，會好大機會會受重傷，情境**強**；絕大多數嘅人（無論性格係點）都會企喺度唔郁。
*想像家陣黃燈而且馬路度冇乜車－就算一個人衝出馬路，都冇乜機會會受重傷，情境**弱**；噉啲人喺行為上會比較多樣化－有啲人（可能大膽啲）揀照過馬路，又有啲人企喺度唔郁。
如果話一個情境強，意思即係話個情境會強力噉獎勵啲「啱」嘅行為或者會強力噉懲罰啲「唔啱」嘅行為。而喺呢種情況下，人嘅性格會冇咁能夠影響佢哋行為－如果一個情境弱，一個人大可以按喜好行事，而如果一個情境強，「按喜好行事」好多時會造成巨大嘅損失，於是性格對行為嘅影響力就會下降。

用統計學上嘅行話嚟講，即係話情境強度係一個調節變數，會減弱性格同行為之間嘅關係。

## 睇埋
*性格心理學
*動物行為學
*調節變數
*進化穩定策略
## 攷
彼得漢卡

**彼得 漢卡**，又譯**彼得 漢德克**（**Peter Handke**，），係奧地利小說家、劇作家、翻譯家、詩人、電影導演同編劇。 佢亦係2014年國際易卜生獎同2019年諾貝爾文學獎得主。

## 生平
漢卡響奧地利格里芬出世，出世之後兩日受洗做天主教徒。老豆艾力希勳納曼（Erich Schönemann）係一位銀行職員兼德國士兵；阿媽瑪麗亞漢卡（Maria Handke）係斯洛文尼亞人，而漢卡係私生仔女。阿媽響佢出世之後同柏林電車車掌兼德意志國防軍軍人阿道夫布諾漢卡（Adolf Bruno Handke）結婚。繼父酗酒，對佢並唔好。

1954年，漢卡畀人送去一間喺格蘭河畔聖法伊特嘅寄宿男校讀書。1959年，佢到克拉根福升讀高中。1961年入讀格拉茨大學攻讀法律系。

1960年代尾，彼得漢卡因戲劇 *Publikumsbeschimpfung* 同《卡斯帕》，以及小說《守門員的焦慮》（*Die Angst des Tormanns beim Elfmeter*）而廣為人知。佢呀媽1971年自殺嘅刺激之下，佢嘅《無欲的悲歌》（*Wunschloses Unglück*）表現咗佢呀媽嘅人生。漢卡係奧地利 Grazer Gruppe 同 Grazer Autorenversammlung 兩間作家會嘅成員，仲有份創辦法蘭克福 Verlag der Autoren 出版社。仲同導演雲溫達斯合作，創作咗 *The Wrong Move* 同《柏林蒼穹下》呢啲劇本。

2019年攞到諾貝爾文學獎，原因係「佢嘅作品具有語言獨創性、探索人類經驗嘅外圍同特殊性」。雖然有人讚漢卡攞到諾貝爾文學獎係實至名歸，但係呢個決定都受到國際上唔同公共同學術界嘅知識分子、作家同記者譴責，話漢卡支持米洛舍維奇同否認波斯尼亞種族滅絕；另外漢卡曾經響2013年話支持廢除諾貝爾文學獎。

## 攷

類:奧地利作家
類:詩人
類:劇作家
招聘

**招聘**又叫**人**、**招工**，係指一個組織嘗試搵人返嚟幫佢哋做嘢，常用方法有喺多人嘅地方點告示話俾人知自己招緊人（招聘廣告）。
長津湖

**長津湖**即係**長津水庫**，係朝鮮北部一個人造湖，位於咸鏡南道長津郡，由發源於長津郡黃草嶺嘅長津江喺北流注入鴨綠江嘅途中，經水電站大壩截流形成。平均海拔約1300米，湖周邊有崇山峻嶺，得幾個村落，人煙稀少。長津湖處於嚴寒地帶，一般10月尾就會入冬，11月尾氣溫低至 -27℃。

1950年11月至12月韓戰期間，呢度打過長津湖戰役。
阿里曼德

**阿里曼德**（**Allemande**；法文「德國式」噉解），又或者叫**德國舞曲**，係源自 16 世紀嘅一種德國舞曲，後嚟由法國將佢發揚光大。

喺音樂特性上，阿里曼德 4/4 拍（好似下圖噉嘅節奏），速度傾向 100 bpm 上下，形式上傾向用二段體，多十六分音符；有啲學者覺得，阿里曼德係一種好「嚴肅同儀式化」嘅舞，忌切分音（指特登唔跟拍子嘅音），傾向表達滿意等輕微同正面嘅情緒，啱攞嚟做一段組曲嘅第一樂章。

## 攷
積古

**積古**（法文：**Gigue**；意大利文：**Giga**）係一種源自英格蘭積舞曲（Jig）傳過去法國而形成嘅生動舞曲，拍號係 3/8 或者 3/8 嘅複合節拍（6/8、9/8 或者 12/8 呀噉），會有好多三個一組嘅八分音符（好似下圖嗰個例子噉；呢點好似積舞曲），音樂速度上通常偏快，尤其係意大利嘅積古特別快；喺組曲當中，基格通常會做最終樂章。啲人跳積古嗰陣通常係一對對男女成雙成對噉跳嘅，好似芭蕾舞嘅雙人舞噉。

## 攷
由上至下同由下至上設計

**由上至下設計**（，）同**由下至上設計**（，）係指設計一個系統嘅兩種處理方法；**由上而下**係指宏觀至具體，即係由成樣嘢嘅整體概念開始，粗略拆成構成佢嘅子系統或者步驟，直至成個問題拆到解決咗為止，而**由下至上**係指具體至宏觀，即係由最細嘅步驟點做開始諗，再逐步諗點樣將呢啲細嘅步驟組合成為大啲嘅步驟或者系統，直至構成咗需要設計嘅系統為止。另外亦有所謂同時由上至下同由下至上嘅設計。

例如喺軟件工程，**由上至下**可以係指首先整一個冇實際功能嘅用家介面嘅原型，然後先諗啲功能要點寫源碼先實現到出嚟，而**由下至上**就係指一開始就寫最底層嘅源碼，之後先將寫咗嘅源碼砌埋一齊成一個整體。

## 睇埋
*複雜系統
*認知
*感知，例子可以睇吓不專注視盲嘅現象。

## 引咗
名流

**名流**，又叫**名人**，係出名而又引起傳媒同公眾關注嘅人，主要可以分做商界、政界、演藝界同體育界呢幾類。

## 相關稱呼
***名媛**：古時專解出名有文藝才華嘅女人，𠵌𠺢多數指既出名又好有錢嗰啲。

## 參考
唐山大地震 (電影)

《**唐山大地震**》係2010年以唐山大地震為背景嘅中國大陸電影，由華誼兄弟公司出品，由馮小剛執導，徐帆、張靜初、陳道明、李晨、陸毅、張國強、王子文等中國大陸知名演員參與演出。

## 出面網頁
*
*
*
愛國係工作

**愛國係工作**（官話白話文：愛國是工作）係一個形容部分中國或者香港嘅中國民族主義人士、中共黨員同公務員嘅用語，意思係講佢哋口頭講到自己點樣愛國，但喺日常生活就擁抱西方社會嘅嘢，甚至移民去西方國家。

對於一啲公開表達熱愛中國嘅公眾人物，有啲唔領情或者覺得太誇張嘅中國網民亦會用呢句嘢嚟揶揄。例如立場親中、經常發表熱愛中國言論但又喺結婚後喺台灣長住嘅香港藝人余文樂，或者一啲抖音上嘅網絡紅人，都試過畀人用呢句嚟批評。

## 用詞嘅變種
有啲人會將『愛國是工作』呢句後面配上『移民是生活』。另外，針對一啲言論公開反美但實質行動相反嘅人，就會形容佢哋係『反美是工作，留美是生活』，而呢句說話本身正正係出自中國共產黨黨員兼學者司馬南。

## 參考


## 睇埋
* 離岸愛國主義：指移咗民，但又喺外國高呼愛中國嘅意識形態。
司馬南

**于力**（），笔名**司馬南**，祖籍山東，喺哈爾濱商業大學畢業，中國共產黨黨員，學者、作家、主持人、演員。司馬南喺20世紀末因反偽科學同埋揭露偽氣功、假神醫得到好多人關注；21世紀初，佢活躍喺政治評論領域，例如「愛國是工作」言論，亦引發唔少人討論。

## 影視作品

## 參考
列卡度彭利拿

**列卡度彭利拿**（**Ricardo Pereira**）可以係
*列卡度彭利拿 (1976年出世足球員)
*列卡度彭利拿 (1993年出世足球員)
泰隆斯克拉克

**泰隆斯克拉克**（，）係美國籃球員。

## 簡歷
2021年3月19號，克拉克宣佈參加。

2021年4月22號下晝，克拉克揸住架喺洛杉磯因爲超速、衝紅燈同冇攬好座位安全帶，撞車死咗，終年19歲。

喺2021年7月29號嘅2021年NBA選秀會入面，當揀到第14名同第15名之間時，NBA頒咗個紀念獎畀克拉克，表揚佢未加入NBA之前就超速衝紅燈死咗嘅成就。克拉克亞媽同兩位兄弟姊妹代佢受。

## 出面網頁

* Terrence Clarke - Men's Basketball - University of Kentucky Athletics
兩重下降現象

**兩重下降現象**（）係指機械學習模型驗證當中一個模型個表現會喺提升、變勩之後再次提升嘅現象，體現到損失函數上即係有兩重下降喺圖表上；種現象伴隨到數據量、模型體量或者訓練時長嘅增長而出現。

## 引咗
大風吹

**大風吹** () 係一種至少3人或以上嘅團體遊戲。玩家入面只有一個人無座位（叫做鬼），大家需要依照鬼提出嘅條件，符合條件嘅人需要交換座位，而鬼亦會同嗰班人一齊搶座位，最後無座位嗰個人就係下一回合嘅鬼，累計幾次做鬼嘅人就算輸。

## 參考
相空間

**相空間**（；）係研究動態系統嗰陣會用到嘅一種表述方法，指將個系統嘅每個可能狀態表示成空間入面嘅一點，而且每個可能狀態都有獨特嘅一點。例如係將一場簡諧運動畫做一粒細點沿一條圓形嘅軌跡郁動。

## 引咗
波陣面

**波陣面**（**wavefront**）係隨時間改變嘅場有嘅一樣嘢，指嗰個場上面所有相位相同嘅點。
軟件最佳化

**軟件最佳化**（ ），官話化啲嘅又叫**軟件優化**，指將軟件改到更加有效率，等系統行起上嚟唔洗佔用咁多資源。簡單例子有檢查隻軟件嘅源碼，確保段嘢完全冇任何多餘嘅碼：想像依家編寫網上遊戲嘅程式，隻遊戲好受歡迎，有數以十萬計嘅玩家；若果程式嘅源碼當中有一行多餘嘅碼，噉十萬幾位玩家玩起上嚟部伺服器就要行多十萬幾行多餘嘅碼，於是就可能會搞到伺服器嘅負責大咗好多。因此，最佳化喺實際嘅軟件工程工作上相當受重視。

**微最佳化**（ ）係指喺程式嘅底層做細微嘅改動，達致最佳化嘅效果。

要學軟件最佳化，一般要識咗電腦程式編寫嗰啲基礎概念先。

## 基礎概念

軟件最佳化係軟件工程上嘅重要工序：軟件泛指用嚟做某啲特定功能嘅電腦程式，例如電子遊戲就係用嚟做娛樂用途嘅軟件，畀用家玩遊戲；單憑日常觀察可知，部電腦要行電腦程式，梗要或多或少花費時間同埋記憶體，而事實表明，編程員寫程式嗰陣用嘅手法，會影響個程式要行幾耐先行得完（睇埋編譯期同執行期等嘅概念）或者程式要使用幾多記憶體。

舉個簡單例子，依家想寫個程式，程式要攞個數 a 做 input，output 出晒所有
:細過或者等如 a、又係 10 嘅倍數
嘅數，即係
:如果 `input` 係 200，就要出 `200, 190, 180, 170, 160,...` 噉嘅一列數；
:如果 `input` 係 150，就要出 `150, 140, 130, 120, 110,...` 噉嘅一列數；

想像下面依段虛擬碼：
  a = 200; 
  while (a > 0)  
  {
    b = 10;
    if (a % b == 0} 
      print(a);
    a -= 1; 
  }

上面段碼查實唔係咁有效率－`b = 10` 呢個步驟唔洗喺個 while 迴圈每個圈都行一次，而由於段碼有不必要嘅步驟，就搞到段碼行起上嚟慢咗。上面段碼可以改做：

  a = 200;
  **b = 10;**
  while (a > 0) 
  {  
    if (a % b == 0} 
      print(a);
    a -= 1;
  }

－`b = 10` 呢個步驟就變成淨係做一次咁多，令到段碼效率高咗。**軟件最佳化**指緊嘅就係：
:要減少程式消耗嘅資源量，當中**資源量**包括－
*碼嘅數、
*行起上嚟花嘅時間，
*行起上嚟花嘅記憶體量，
同時  住個程式**功能唔變**。

上面呢個例子相當簡單。就算做咗最佳化，齋靠肉眼睇唔覺佢行得快咗。但係專業軟件工程上整嗰啲軟件，閒閒哋成幾萬行碼咁長，有啲甚至仲有成上億行碼。對於噉嘅軟件嚟講，如果佢哋每 50 行碼就要嘥多 10 毫秒嚟行，已經會對佢實際用嗰陣嘅表現造成具體影響。因為噉，專業嘅軟件工程師都會關注最佳化，會諗好多技巧想令啲程式更有效率。

## 層面

### 演算法

### 源碼

## 技巧

物件池模式：屬於設計模式一種，講緊初始化嘅時候建立一拃物件嘅實例，形成所謂嘅**物件池**，等到個程式行起上嚟要用嗰時，就攞嗰啲物件嚟用，用完就將件物件掟返去物件池裡便；呢種做法，相對於喺個程式行嗰陣建立同毀滅物件—建立同毀滅物件係相當花資源嘅，用咗物件池就有助達致最佳化。

## 缺點

最佳化好多時會令個程式嘅可讀度下跌。

## 睇埋

*複雜系統

*記憶洩漏

*KISS 原則

*優雅

## 文獻

*Code Optimization (PDF). *University of California, Davis*, Computer Science Lecture Notes.


## 引述

## 拎
*編譯器設計中嘅代碼最佳化，GeeksForGeeks
狐狸先生幾多點

**狐狸先生幾多點**，隻遊戲來自英國，香港細路仔有玩，唔單止香港，世界大把地方都有玩。按分類，叫集體遊戲，大班人一齊玩咁。大班做畀人捉，要諗計唔好畀「狐狸先生」捉到，而「狐狸先生」就要去捉住其他人。香港有時見女仔做狐狸就改叫「小姐」。想像狐狸獵食，想像狐狸奸狡，再加埋時鐘元素，就成為呢個遊戲。

英國倫敦一八九九年有本書，叫童謠史。裏面有節叫「請問，狐先生，今下時間若何？」，亦即「狐狸先生幾多點」差唔多。玩法都有啲似，但有啲唔同。

本來狐狸先生企喺中心高處，其餘就手拖手，行近佢。其他人問時間，而狐狸答個時間，要有啲狡猾先得，咁先捉到人。狐狸要狡猾，呢個符合英國傳統對狐狸睇法。正如伊索寓言咁，狐狸同烏鴉個故仔，狐狸𠱁烏鴉放開塊肉咁狡猾法。狐狸喺英國好常見，市區都見得到。

英國後尾有啲轉變，狐狸換成狼，變咗鐘夠食獵物，好似嗌「晚餐時間」咁，嚇人做主題。好多人仍然叫狐狸先生，亦有啲人叫狼先生。北美洲有啲地方甚至變咗叫鯊魚先生。

遊戲畀細蚊熟念時鐘，亦要專注人哋所講時間，好多時要走得快。一方要揀啱步幅以免畀人捉，另一方要嗌啱時間，諗時機捉人。

## 文
**狐狸先生幾多點**（) 。

英文叫法好多

# Mr. Fox, what time is it?
# What time is it, Mr. Fox?
# What is the time, Mr. Fox?
# What's the time, Mr. Fox?

可以替換成Wolf，狼，Shark，鯊，諸如此類。

## 玩法

### 一八九九年
童謠史原本咁寫：

有個細蚊仔位喺山仔上，或者稍稍高啲地方。成班細蚊，手拖住手，稱呼佢做狐生，兼問⋯⋯

「請問狐生幾點鐘。」

狐生答「一點鐘」。

佢哋好安全，返竇。

佢哋又問多次再試膽。

狐生大嗌「十二點鐘」，同時追住佢哋，搞到佢哋四散。嗰啲返唔切竇，就做咗階下囚。一直咁玩，玩到剩低一人，想當然，佢就做下位狐生。

個問題「請問狐生幾點鐘」。而答「十二點鐘」，呢個要留意，夠晒奸狡，狐味十足。

答「一」、「二」、「三」、「四」等等，搞到難以捉模咁。

### 一九一七年
美國紀錄咗另一種玩法，用來做體育，叫半夜十二點鐘，咁寫法：

一角劃做狐竇，一角劃做雞棲。一人做狐生，一人做雞乸，其他做雞仔。雞乸安排啲雞仔緊緊一團，帶佢哋埋去狐竇，就問「就你歡喜，狐生幾點鐘」。除咗半夜，答幾點鐘佢哋都安全，可以去玩。雞乸畀佢哋玩一陣，又再排過，企喺佢哋同狐中間，又問時間多次。狐生一答「半夜十二點鐘」，佢哋就要衝返雞棲，而狐生就要試掂人捉一隻。狐生揀下隻狐生，雞乸揀下隻雞乸，之後就再玩過。

### 一九七七年
澳洲出過本書，狐變咗做狼，書題做「乜嘢時間，狼先生」，裏面講述玩法。

### 香港
香港流行玩法，地方有牆，同有條起步綫，同牆平行。地方唔定可以咁啱咁，之不過變通就得。

首先揀個人做狐狸先生，方法隨意，何嗎又好，包剪揼都好。狐狸先生企喺牆邊，其他人企喺起步綫。

跟住，成班大聲問狐狸先生，「狐狸先生幾多點」。狐狸先生噏幾點都得，限喺一到十二，好似一點、兩點咁。

一到十一之間，成班人以點鐘數當步數，行咁多步。大步細步隨自己定。若果步數去到牆都未完，就可反彈方向，行夠即可。停定之後，成班人再問一次。

狐狸先生一講「十二點」時，成班人可衝返起步綫，咁就安全。狐狸先生同時衝過去，搵個人掂下捉人。捉到個人就做狐狸先生。

狐狸先生捉唔到人，就要返去牆，重新玩過。

有啲要狐狸先生向住牆，等佢嗌十二點鐘之前，唔知大家企個位。

若果女仔做狐狸，就改叫狐狸小姐。

### 其他
有啲地方唔一定嗌十二點捉人，而改嗌食晏食晚餐時間，又或者半夜。

## 攷
數字和

一個整數嘅**數字和**，係將一個數喺特定記數系統入面嘅每一個數字加埋所得嘅和，例如喺十進制入面，456嘅數字和就係4+5+6=15。
牟路思怡圖書館

**牟路思怡圖書館**座落喺香港中文大學崇基學院入面，係以牟路思怡夫人命名，由美國亨利路思基金會通過美國聯合長老會捐贈而起嘅。館藏涵蓋音樂、宗教、教育等範疇。館內設有自修室同小組討論室。

## 背景

CC lib喺1951年起好，最初叫St. John's Cathedral Library。喺1956年，佢搬咗去馬料水校園。之後，由美國亨利路思基金會通過美國聯合長老會捐咗筆錢，最終座落喺依家嘅位置——崇基學院，喺1971年10月29號由亨利路思先生個妹牟路思怡夫人主持揭幕禮，所以叫牟路思怡圖書館。

## 館藏
牟路思怡圖書館嘅館藏同其他中大嘅圖書館唔同，佢除咗有一啲音樂同宗教嘅著作之外，仲有西方文學及語言、日本文學及語言、語文學、語言學、教育同運動科學方面嘅藏書。所有嘅館藏都係得到對應學系嘅支持嘅。

另外，圖書館亦都有論文、報紙、ERIC文件同埋音樂同宗教嘅絕版書。教育方面，圖書館入面有大量嘅中小學各科教科書、習作，好多兼職幫人補習嘅大學生都會去呢度影印練習畀學生做。除此之外，亦都有好多嘅電子書同其他電子資源畀中大嘅師生用。

## 交通

### 校外交通

#### 地鐵
大學站D出口，沿車站路行一段，左轉入池旁路，過咗眾志堂（CC can）就見到牟路思怡圖書館。

#### 馬料水公共運輸交匯處

##### 巴士
43P、82C、87K、87S、99R、263A、272A、272K、289K

##### 機場巴士
A47X

##### 綠van
27B、807A、807K、807S、807X

#### 大埔公路馬料水段

##### 巴士
72、72A、73A、74A、872

##### 綠van
28K、28S

## 註

## 參考

## 出面網頁

* Chinese University of Hong Kong
* Chung Chi College
* Elisabeth Luce Moore Library
指南針留學移民

**指南針留學移民**（Compass Education and Migration）係一間以協助華人（中國為主）去澳洲、加拿大、美國、英國同紐西蘭留學移民嘅公司，喺2002年成立。

隨著越來越多中國人希望喺澳洲定居，佢哋有時亦會接受澳洲中文媒體嘅訪問，就移民申請同中國學生去澳洲留學嘅問題（特別係武漢肺炎疫情期間）發表意見。另外，佢亦有同今日傳媒集團旗下嘅媒體合作，不定時發佈同中國人申請留學移民有關嘅資訊。

## 爭議事件
### 反對澳洲政府支持港人「避風港」政策
喺2020年6月，北京未經諮詢或香港人同意，強行喺香港實施《港區國安法》，引起國際關注。而澳洲亦提供咗人道支援，推出「避風港」政策，對香港人申請部分澳洲永久居民簽證條件予以放寬。政策受到唔少香港人歡迎，但一啲中國網民就指控澳洲政府歧視，話咁做對佢哋唔公平，指南針留學移民亦發起聯署，指控澳洲政府，聲稱代表所有189簽證申請人，要求一視同仁。不過，呢個聯署唔係咁多人響應。

之後，澳洲政府就澄清，呢次並唔涉及國籍歧視，因為要解決社會同國際對香港「國安法」嘅擔憂，而政策係必需、合理同埋相稱。

## 睇埋
* 澳洲中國留學生
* 中國在美留學生

## 參考


## 出面網頁
* 官方網站
*
陳曼琪

**陳曼琪**（，）係香港傳統親中派政治人物同埋註冊律師，第七屆香港立法會議員。

佢喺香港出世，祖籍湖南，做過民主建港協進聯盟黨員同代表民建聯出任黃大仙區議會正愛選區議員。而家佢係港區全國人大代表、湖南省政協委員同埋嶺南大學校董。

2014年雨傘革命期間曾經代表潮聯小巴有限公司入禀申請禁制令執行旺角清場。
## 政治參與同經歷
陳曼琪係香港傳統親中派嘅成員。

2015年，佢曾經有份支持當時北京未經香港人同意作出831決定，大幅度限制特首選舉參選人資格嘅政改方案。

佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。

喺2015年香港區議會選舉，佢攞到3,243票，成功當選。

喺2017年，佢曾經簽署反對港獨嘅聯署。

喺2021年9月，佢成為香港特别行政區選舉委員會委員(港區全國人大代表)。

2021年12月，陳曼琪喺第7屆香港立法會選舉循選舉選舉委員會界別當選香港立法會議員，2022年上任。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 個人榮譽
* 榮譽勳章 (香港)（2012年）
* 香港城市大學榮譽院士（2013年）
* 太平紳士（2015年）

## 部分公職

* 香港漳州同鄉總會第七屆財務部副主任
* 香港中小型律師行協會成員
* 東九龍居民委員會法律顧問

## 睇埋
* 第13屆港區全國人民代表大會代表選舉

## 參考

## 出面網頁
* 
* 
* 
* 
* 
* 

類:香港建制派人士
類:港區人大代表
類:前黃大仙區議員
類:香港律師
類:前香港民建聯黨員
類:香港城市大學榮譽院士
類:香港大學舊生
類:祖籍湖南
曼琪
網上捍衛品牌行為

**網上捍衛品牌行為**（ Online Brand Defending），係指一啲個別消費者或者網民，睇到有其他人喺網上批評或者攻擊一個品牌嘅商品同服務之後，基於唔同原因，幫品牌作出捍衛行為。呢啲行為對品牌嘅影響，唔同學者有唔同睇法，有啲人會認為幫到個口碑，但亦有人認為呢啲行為會引發消費者之間衝突，或者傷害口碑。

## 行為成因
引發網民作出呢啲行為嘅成因，可以包括：

* 佢哋就相關產品服務範疇嘅知識（Domain Knowledge）
* 佢哋對一啲事物嘅刻板印象（Stereotyping）
* 佢哋同批評投訴者就相關產品服務嘅期望落差（Expectation Discrepancy）
* 投訴人嘅社會地位同背景（Complainers' Social Status ／Background）
* 留言訊息嘅特性（Message  Characteristics）
* 佢哋對事件公義嘅判定（Perceived Justice）
* 佢哋認為事件係邊個有錯（Attribution Of Guilt）
* 社會兩極化

## 事例
學術期刊Journal of Organizational Computing and Electronic Commerce喺2021年11月刊登咗一篇文章討論網上捍衛品牌行為，其中就攞咗幾個香港公眾人物做例子：
* 民主黨前主席劉慧卿曾經有一次公開投訴國泰航空喺航班上面提供嘅牛肉粥冇牛肉，結果引來一啲唔認同佢政治立場嘅網民對佢人身攻擊，效果就好似為國泰辯護咁，但呢啲攻擊又引嚟一啲人批評攻擊者盲目支持國泰航空。
*喺莊思明非法洩露國泰航空機組人員私隱事件入面，莊思明嘅行為被唔少網民批評。之後香港航空借呢件事抽水，引發莊思明當時嘅男朋友楊明對香港航空同網民攻擊。事件最終引發唔少網民對莊思明同楊明反擊，有網民亦批評楊明自恃愛國就大晒。文章就借呢個例子，指出網上捍衛品牌行為唔一定係出於對品牌嘅熱誠，亦可以係對投訴人所作所為睇唔過眼嘅反擊。
2023年，國際學術會議International Conference On Information Systems亦有人就網上捍衛品牌行為同社會兩極化現象關連嘅課題發表文章，當中香港男子組合Mirror為例子，提到一啲親中派同無線電視嘅支持者，對Mirror同埋佢哋嘅歌迷進行網絡欺凌，但無線就無正視問題，又點名批評無線藝人蔡康年有份帶頭咁做。

## 參考


## 睇埋
*
加冷機場

**加冷機場**（）係新加坡第二個國際機場，由英國政府建造，喺1937年6月12號開始服務，當時被譽為大英帝國最好嘅機場。

1955年8月20號，由於新建嘅巴耶利峇機場（Paya Lebar Airport）開幕，加冷機場被取代而關閉，原址亦重新建設成容納25,000民眾嘅組屋、加冷地铁站同埋高速公路等。

原有嘅「搭客樓」就喺1960年7月1號被改用作（Singapore People's Association）辦公樓，其他設施已無跡可尋。但人协搬离后，佢就一直空置着。

## 參考
廠商會蔡章閣中學

**廠商會蔡章閣中學**（，，簡稱CMACCK），原本叫**廠商會蔡章閣職業先修學校**，係香港一間男女混合文法中學，喺1984年成立，喺新界屯門青海圍一號，鄰近青山公路—青山灣段、屯興路同屯門官立中學。

呢間學校由香港中華廠商聯合會捐資成立，原本係職業先修學校，因應1997年廢除工業中學制度而改名。

CMA Choi Cheung Kok Secondary School.jpg|校舍東面
CMA Choi Cheung Kok Secondary School.JPG|翻油前嘅校舍


## 歷任校長
*英汝興議員（1984年至2008年）
*吳子嘉（2008年至2011年11月）
*林俊強（2011年11月至2012年7月）
*伍日明（2012年9月至2014年7月）
*黎柱權（2015年9月至2019年8月）
*劉世蒼（2019年9月起）

## 舊生
*徐君紹：民建聯成員，前元朗區議會委任議員，喺2019年香港區議會選舉中落敗

## 相關事件
呢間學校畀網民形容為武館學校之一。

孔少丹助理校長：「涉嫌妨礙司法公正銷毀貪污證據案」
。

## 睇埋
* 我們的6E班

## 參考

## 出面網頁

*廠商會蔡章閣中學CMACCK
*香港中華廠商聯合會 - 蔡章閣中學
核化學

**核化學**（英文：**nuclear chemistry**）係化學嘅一個子領域，專門應付同核過程（例如核衰變）有關嘅化學現象。
放射化學

**放射化學**（英文：**radiochemistry**）係化學嘅一個子領域，屬核化學之下。放射化學專門研究會做核衰變嘅材料嘅化學，包括呢啲材料嘅化學特性。
赤柱拘留營

**赤柱拘留營**係第二次世界大戰期間香港嘅一個平民拘留營。佢喺香港島南邊嘅赤柱，係日本皇軍喺1941年12月香港保衛戰之後，用嚟囚禁非華裔敵國僑民嘅地方。

由1942年1月初到1945年8月日軍投降為止，前後44個月，大約有2,800個男人、女人同細路被困喺呢個冇將男女分開囚禁嘅營地。拘留營嘅範圍包括聖士提反書院，同埋赤柱監獄一帶嘅地方，但就唔包括監獄本身。
輻射化學

**輻射化學**（英文：**radiation chemistry**）係化學嘅一個子領域，屬核化學之下。放射化學專門輻射會點樣影響物質同化學反應。
撞到正 (電視劇)

《**等着你回來**》係香港亞洲電視自製嘅靈異電視劇，又名《**撞到正**》及《**情定陰陽界**》，喺1997年首播，全劇共30集。故事背景係1930年代嘅香港，劇情集驚嚇、浪漫、靈異同埋親情於一身。當年呢套劇收視率持續高企，係第三線劇集嘅收視冠軍，大結局更獲得十點收視。

2021年11月，轉型主攻網上業務嘅亞洲電視將呢套劇重新上載到佢哋嘅網站，畀會員睇。
梁家麟

**梁家麟**（），前香港建道神學院院長，專門研究中國基督教史。

## 簡歷
梁家麟喺香港出世，1975年11月喺葛培理佈道會中決志信仰基督教。喺佢嘅自傳入面，佢話自己出於對中國基督教史同埋基督教神學嘅關懷，喺大學期間主修歷史學，副修哲學，並且喺1980年獲香港中文大學文學士學位，於1982年同埋1985年又分別攞到香港中文大學哲學碩士同埋哲學博士學位。佢嘅博士論文係《廣東基督教教育（1807-1953）》。1989年，獲加拿大維真神學院道學碩士學位。 

2021年11月，梁家麟被傳媒報道話佢會同屋企人去意大利華人神學院擔任院長。不過做法同佢喺先前嘅5月，話自己會留喺香港承擔榮辱嘅講法不符。

## 政治立場
有啲媒體會視佢係親中派支持者，基督教《門徒媒體》諷刺佢係因為香港局勢惡化而移民嘅信徒，另外，佢亦曾經話教會輿論被政治騎劫，被部份人認為有維穩味道。

不過，佢亦喺香港反送中運動期間，曾經簽署一份要求各方克制，要求警察唔好濫用暴力，同埋支持成立獨立調查委員會嘅聯署。

## 睇埋
* 基督新教喺香港

## 參考
黑武士

**黑武士**即係**達斯·維達**（），係電影《星際大戰》入面嘅一個虛構人物。佢喺正傳三部曲入面係頭號反派，都係前傳三部曲入面嘅主角。

## 參考

## 出面網頁

*
*Darthipedia, the Star Wars Humor Wiki
*星際大戰官方網站
*星際大戰的發源地
*星球大戰——STAR WARS
長距離武器

（）係指俾用嗰個人離遠噉攻擊目標嘅武器，例子有弓箭同埋槍呀噉。

## 睇埋
*射擊
*射擊遊戲
*格鬥武器
消費者之間衝突

**消費者之間衝突**（consumer-to-consumer conflicts，或者C2C Conflicts），泛指一啲同一品牌之下消費者之間嘅衝突。呢啲行為如果處理得唔好，可以對品牌造成傷害。

## 成因

* 網上捍衛品牌行為

## 參考
唔轉發就唔係中國人

**唔轉發就唔係中國人**（原文：「不轉不是中國人」或「是中國人就轉」），係指中國社交網絡入面出現嘅一類網絡文章嘅統稱。呢啲文章通常以激發民族主義情緒為手段，傳播能力強，聲勢大，傳播嘅往往係一啲未經核實嘅煽動性內容甚至係謠言，以誘導網民進行轉發。亦有評論認為呢啲文章好可能係一種網絡營銷手段。

2015年3月，微信官方宣布禁止「誘導分享行為」，其中包括咗含有「不轉不是中國人」、「轉發後一生平安」、「轉瘋了」、「必轉」等脅迫、煽動用戶分享嘅文章，用戶睇到可以舉報。

## 參考

## 睇埋
* 標題黨
* 中國民族主義
* 訴諸恐懼
* 道德綁架
林熙隆

拿督**林熙隆**（，）係馬來西亞政治人、馬華公會黨員。做過馬青署理總團長，仲有份參加2008年馬來西亞大選，但輸咗畀人民公正黨副主席李文材。佢亦係馬華第六任總會長林良實同王維娜個仔。

2005年馬華黨選，林熙隆擊退佢老豆林良實嘅前政治秘書盧誠國，當選馬青署理總團長。

## 上億令吉收購上市公司爭議
1996年至1997年，林熙隆喺商人蘇啟文（John Soh Chee Wen）嘅幫助下以12億令吉收購咗6間上市公司，其中包括蘇啟文名下所擁有嘅多家掛牌公司同陳志遠旗下嘅成功工業（Berjaya Industries Bhd），改咗名叫利佳太平洋公司（Rekapacific Bhd）。民主行動黨秘書長林吉祥曾經喺1997年6月13號向馬來西亞反貪污委員會舉報要求調查當中林熙隆係咪涉及不正當利用佢老豆林良實嘅政治同埋部長影響力。2003年7月30號，反貪會經過咗6年嘅調查後宣布林熙隆喺收購上市公司方面冇違法行為。

## 屋企
* 老豆：林良實
* 老母：王維娜 
* 兄弟姐妹：林熙傑

## 參攷
萬千星輝賀台慶

《**萬千星輝賀台慶**》（TVB Anniversary Gala Show），係電視廣播有限公司（無綫電視）由1968年開始，喺每年11月19號舉行嘅大型特備電視節目。

呢個節目本來係《歡樂今宵》嘅其中一個環節；1981年起成為獨立節目，名為《**群星獻技賀台慶**》（1981年）同埋《**龍鳳呈祥賀台慶**》（1982年－1987年），之後再名為《**萬千星輝賀台慶**》（1988年至1991年及1993年至2018年）。

1992年，無綫成立25年，當年台慶改叫《**銀禧星輝賀台慶**》。

2019年（無綫成立52年），因為香港修例風波，當年台慶改名做《**珍惜香港 發放娛樂 TVB52年**》，係自1981年以嚟首次無用「賀台慶」字眼，亦係首次採用錄播方式播出嘅台慶節目。

另外，由於廣東話「4」字同「'''死'''」字音近、「7」字同「**執**」字（引伸為「執笠」，即結業）音近、「8」字同埋「**發**」字音近，每逢個位數係4或7嘅週年會改為邁向／邁進下一年（例：37週年改為「邁進38年」、44週年改為「邁向45」）。不過，49週年（2016年）改為「邁向50週年」呢個情況就較為罕見。

## 收視

## 碎料
《萬千星輝賀台慶》嘅主題音樂喺香港算係非常深入民心，亦成為咗一啲人惡搞或者二次創作嘅目標，特別係一啲針對無綫電視嘅行動入面，例如喺2013年嘅香港免費電視牌照爭議入面，膠登音樂台就惡搞《萬千星輝賀台慶》嘅主題音樂，將本來無歌詞嘅音樂變成一曲《萬千熄機賀台慶》，批評無綫節目質素唔好同埋呼籲大家熄機唔好睇台慶。

另外，高登音樂台甚至將音樂填上大量屎尿屁相關嘅歌詞，變成一曲《肥婆條底褲腥臭味》。

## 參考
張舉舉

**張舉舉**，中國演員，喺2018年因為參演電視劇《如懿傳》而得到唔少關注。

## 參考
王者榮耀

《**王者榮耀**》（英文：Honor Of Kings，拼音：*Wángzhě Róngyào*，簡稱：王者），係中國公司騰訊旗下天美工作室群L1工作室響2015年11月開發嘅多人線上戰鬥競技場遊戲。

## 歷史
王者嘅前身係《英雄戰跡》、《王者聯盟》，分別響2015年7月同10月開發。天美工作室群L1工作室將前兩個遊戲改良、又加入新元素，最終響2015年11月26號發佈《王者榮耀》。

《王者榮耀》響正式發行之後響中國內地得到極大人氣，深受後生仔歡迎。去到2016年8月，《王者》一日之內嘅活躍人數高達一億，同時線上人數100萬，下載次數兩億，註冊用戶超過一億。2017年5月，成為全球手機遊戲收入榜第一名。去到2019年，王者榮耀一共賺咗78億美金（即大約511億人民幣），係中國賺得最多錢嘅遊戲。

## 玩法

### 王者峽谷
一局入面會有十位玩家，分成紅隊同藍隊，每五人一隊。地圖上會分成三條路，分別係「對抗路」、「中路」同「發育路」。

兩隊會由自己地盤開始、經地圖中心發起進攻，赢嘅條件係「破壞對方水晶」或者「令到對方投降」。要破壞對方水晶，己方就一定要破壞路上嘅「防禦塔」，而防禦塔通常會響可以到達水晶嘅3條主要路線（即「對抗路」、「中路」同「發育路」）上面，如果玩家自己入去防禦塔範圍，就會受到防禦塔嘅高傷害攻擊，攻擊亦會一次次增加；而雙方水晶都會定期向三條路線派出卒仔嚟攻擊。

玩家可以通過殺死對方嘅卒仔（俗稱「清兵」）、殺死對方玩家或者野區入面嘅怪物（俗稱「打野」，部分帶有buff）嚟提升自己嘅等級同埋賺錢，從而買更加勁嘅裝備嚟加強英雄嘅實力。

### 王者峽谷徵召模式
當玩家嘅段位達到永恆鑽石或者更高個陣，排位賽將會進入徵召模式。一局有十位玩家、一隊五人，之後會進入「禁用英雄階段」，藍方會優先禁用一位英雄，之後紅方兩位、藍方兩位，最後到紅方一位。排位賽最多禁用六位英雄（雙方各三位）；戰隊賽就最多只可以禁用四位英雄（雙方各兩位）。之後雙方就會進入揀邊隻英雄嘅階段，同樣藍方第一位玩家優先揀一位英雄，之後紅方第一位同埋第二位玩家各揀一隻，如此類推，直至紅方第五位玩家揀下最後一隻英雄。由於唔可以重複揀，所以雙方嘅英雄一定唔會一模一樣。

局內玩法就同王者峽谷一樣。

由於呢種玩法非常考驗玩家對於個隻英雄嘅熟練度，所以成日畀職業比賽入面作為準備階段用。

### 長平攻防戰
一局有六位玩家、三人一隊，玩法同王者峽谷一樣。響呢種玩法嘅地圖入面，到對方水晶嘅主要路線只有一條，有兩個野區，各有兩座防禦塔。

### 墨家機關道
一局兩個玩家，即單挑模式。地圖係直筒型，盡頭就係雙方玩家復活嘅地方，水晶就響復活點之前，基地前面只有一座防禦塔。當一方破壞對方防禦塔、或者令到對方舉白旗就係赢咗。

## 英雄
《王者榮耀》嘅英雄分為六種，有坦克、戰士、刺客、法師、射手同埋輔助。有啲英雄可能有兩種屬性，就好似張飛同時屬於輔助同埋坦克；但如果真係要細分、或者要攞皮膚嚟增益個陣，就會以第一個屬性為主，例如張飛就係「輔助」。

**<big>坦克</big>**

坦克多數係走對抗路、或者擔任「遊走」嘅角色，承受傷害嘅能力比較高、總血量亦偏高。響戰局入面，坦克多數會企響前方。

**<big>戰士</big>**
勵業街

**勵業街**（）係香港九龍觀塘區一條街，主要連接牛頭角道、偉業街、海濱道三條路，終點係觀塘海濱公園。

## 沿路路口
*雅麗道
*觀塘道
*鴻圖道
*偉業街
*海濱道

## 沿路建築
*鴻圖道1號
*天輝工業大廈
*聯僑廣場
*同利工業大廈
*萬順工業大廈
*振業工業大廈
*麥士威工業大廈
*翠華集團中心
*長輝工業大廈
*絲寶國際大廈
*勵業街熟食小販市場
生活易

**生活易**（）係長江和記實業屬下集團成員，由長江和記實業同埋HP惠普於1999年合資成立，建立香港特區政府「公共服務電子化」網站，推動香港網上數碼發展，而家專注於生活資訊媒體、健康網購平台同數碼策略顧問業務。

## 發展

發展至今，生活易主要業務包括媒體業務(Media Business)、網購平台(E-Commerce) 同「Digital Solutions」數碼電子策略顧問服務。

媒體業務包括「新婚生活易」、「家庭生活易」、健康頻道「healthyD」同婚禮籌備手機應用程序「WeVow」，為大眾提供多元化嘅生活資訊。

此外，生活易嘅電子商貿平台「健康網購」提供訂購身體檢查等服務，並設多種預防及保障健康產品。另外有全港首創一站式寵物服務平台「Furmomo」及高端健康服務平台「Welloft」。

除了B2C業務外，生活易 「Digital Solutions」數碼電子策略顧問團隊則為唔同類型嘅企業客戶提供數碼電子化轉型方案。

## 歷史

ESD Services Limited係和記黃埔同埋惠普電腦嘅合資公司。於2001年至2008年期間，ESD Services Limited開設名為ESDlife「生活易」網站，係第一間私人機構為香港特區政府推出「公共服務電子化」計劃，透過互聯網向香港市民提供公共服務，令大家開始習慣透過互聯網處理日常事務，將互聯網使用普及化。2008年生活易結束提供香港政府嘅電子政府公共服務後，繼續為企業客戶提供數碼解決方案，及轉營為健康網購平台、生活資訊內容供應網站。


### '''電子政府時期'''
ESDlife（生活易）於2000年香港特別行政區政府推行「數碼21新紀元」資訊科技策略期間成立，是香港首個由政府委託私營企業營運的綜合電子政府服務平台。該平台在公共服務數碼化歷程中具里程碑意義，使多項需親身辦理的政府服務首次實現線上化，包括：

# 婚姻登記：市民可線上提交結婚申請書，縮減婚姻登記處輪候時間；
# 康體通預訂系統：提供體育場地（如排球場、活動室）的實時預約服務；
# 公開試成績查閱：應屆考生可於中學會考等放榜日線上查閱成績；
# 稅務及牌照服務：涵蓋電子報稅、駕駛執照續期等常用功能。

據政府統計，平台啟用首年已處理逾30萬宗線上交易。其運作模式打破過往由政府部門直接提供電子服務的慣例，成為「公私營協作」推動智慧城市的早期案例。截至2005年，該平台整合服務超過100項，累計用戶突破150萬（佔當時香港人口約22%）。

ESDlife的持續運作見證香港電子政務發展，其技術框架後續應用於「香港政府一站通」等系統。部分學者認為此項目促進市民對網上服務的接受度，為2000年代中期香港電子商務普及奠定基礎。

### 轉型為集三大業務於一身的企業
ESDlife（生活易） 自2010年代起逐步拓展為**整合數碼媒體、電子商貿及企業數碼方案的綜合平台**，實踐其**「透過數碼科技，令人生活更容易」**的企業使命。

#### 數碼媒體業務
運營多個垂直內容平台，服務特定用戶群：

# 新婚生活易：香港最大婚禮資訊平台，提供婚宴統籌、商家評測等服務
# 家庭生活易：親子教育及家庭生活指南，年觸及逾50萬家庭用戶（據2022年內部數據）
# healthyD：健康資訊頻道，與超過200位醫療專業人士合作產製內容
# WeVow：婚禮籌備手機應用程式，累計下載量突破15萬次（Google Play數據）

#### 電子商貿服務
建立多個專業領域電商平台：

* 健康網購：香港首個整合「體檢套餐+健康產品」的一站式平台，合作醫療機構包括養和醫院、仁安醫院等主要服務商
* Furmomo：全港首創寵物服務與健康管理綜合平台
* Welloft：高端預防性健康管理服務

#### 企業數碼化解決方案
ESDlife 旗下 Digital Solutions 團隊為企業提供轉型服務，已服務包括銀行、連鎖零售集團及政府部門等不同行業。近年開始為全球企業提供網站無障礙 服務。
加油班頓

**加油班頓**（），係一句政治口號同互聯網模因，用嚟抗議第46任美國總統拜登，代替「屌鳩拜登」（Fuck Joe Biden）嘅粗口諧音。

喺2021年8月到9月開始嘅運動賽事起，首次出現有人嗌「屌鳩拜登」。喺記者（Kelli Stavast）採訪NASCAR舉辦，喺舉行嘅比賽贏家（Brandon Brown）嗰陣，記者將觀眾嗌嘅「屌鳩拜登」講成係「加油班頓」。之後「加油班頓」開始畀人攞嚟使，而共和黨支持者同政治人成日嗌「加油班頓」令呢句口號更廣為人知。

## 參考
新加坡親中爭議

有部份香港同台灣嘅人認為，新加坡政府同埋一啲媒體採取親中派嘅立場，特別係喺中國同台灣或者香港嘅矛盾衝突上（例如香港反送中運動），新加坡一啲主要媒體報導嘅觀點，甚至官員發言都傾向中共政府。

## 部分新加坡被視為立場親中嘅言論做法

### 關於聯合早報

聯合早報報導新聞嘅語氣幾迎合中國大陸，不過亦因為咁，佢哋受到一啲反共人士（例如係大紀元同埋台灣民進黨嘅立委）嘅批評。

### 關於新加坡政府
2004年8月，時任新加坡外交部長楊榮文喺聯合國大會上發言支持「一個中國」、「反對台灣獨立」。

新加坡總理李顯龍有啲政策同言論被視為對中國友善。例如，喺全球各地政府都開始對華為有所保留，甚至因為華為嘅違法手段有相應制裁措施嘅時候，佢就曾經喺2020年7月話新加坡唔會排除華為。佢又曾經公開讚揚習近平，亦呼籲過美國唔好同中國衝突，又支持北京未經諮詢或香港人同意，強行落實嘅《港版國安法》。

另外，外交部前常任秘書比拉哈里喺香港反送中運動入面，批評香港年輕嘅示威者，話佢哋「近乎愚蠢到了極點」，仲強調「近乎」，因為呢啲示威者嘅愚蠢行為持續超出佢嘅預期。新加坡總理李顯龍亦曾經話，示威者提出嘅「五大訴求」意義在於羞辱並推翻特區政府。

### 其他公眾人物
新加坡總理夫人何晶被一啲台灣人批評，話佢對台灣唔友善。

## 外間對新加坡親中立場嘅評論

* 對於聯合早報嘅親中立場，有啲人會用『新加坡特別行政區』呢個詞語，揶揄聯合早報喺一啲問題上就好似係中國政府嘅一部分。
* 2021年11月，美國總統拜登喺民主高峰會決定請台灣參加，但係冇請到新加坡。時事評論員黃世澤形容，係表明唔信任李顯龍，唔滿意佢同習近平眉來眼去嘅做法，甚至令新加坡變成「坡縣」，猶如中國嘅一部分。

## 反駁親中指控嘅觀點
有啲人並唔認同呢啲指控。例如新加坡草根書室董事林韋地就曾經喺聯合報嘅網上版評論，指台灣人明顯接受有關資訊95%都係來自當地嘅華文媒體，但呢啲媒體喺新加坡或者馬來西亞，都並唔係台灣人想像中咁樣佔嘅多數，甚至係親中媒體同中共外宣對新馬嘅敘述，同現實好大嘅差距。

另外，喺武漢肺炎疫情期間，何晶對台灣捐贈口罩嘅做法，喺社交媒體以「呃...」來回應，部分新加坡網民亦對何晶有所批評。

## 睇埋

* 香港同星加坡關係
* 台灣同星加坡關係

## 參考
Z-Y分解

**Z-Y分解**（）係一項矩陣分解法肯使喺量子計算嘅；佢可以捉一隻么正矩陣分解成三隻旋轉矩陣喺嘸同平面，以一啲實數作爲參數：

: U = e^{i\alpha}
\begin{bmatrix} e^{-i\beta/2} & 0 \\ 0 & e^{i\beta/2} \end{bmatrix}

\begin{bmatrix} \cos (\gamma /2) & -\sin (\gamma /2) 
\\ \sin (\gamma /2) & \cos (\gamma /2) \end{bmatrix}

\begin{bmatrix} e^{-i\delta/2} & 0 \\ 0 & e^{i\delta/2} \end{bmatrix}

## 攷
競技場射擊遊戲

**競技場射擊遊戲**（）係射擊遊戲一種，第一身定第三身都得，特點係俾玩家喺一個密封嘅環境（競技場）入面對局。競技場射擊遊戲嘅遊戲世界通常都唔會好大，一場對局頂櫳得 10 個玩家左右，好多時仲係少過 10 個，而且會有某啲遊戲機制，俾玩家用行同跑以外嘅方法嚟移動（例如係火箭跳或者瞬間轉移呀噉），整體嚟講令成隻遊戲嘅節奏快，要求玩家反應要夠快之餘又要曉運用戰術。喺遊戲模式上，競技場射擊遊戲多數都係以死亡競賽為主，而 king of the hill 同奪旗等都係競技場射擊遊戲常見嘅遊戲模式。競技場射擊遊戲嘅例子有《魔域幻境系列》（Unreal）。

例如《Splitgate》呢隻喺 2021 年出嘅競技場射擊遊戲噉。呢隻遊戲係純 PvP 嘅，俾玩家喺網上對局，每場對局會有 8 位玩家，對局有死亡競賽同 king of the hill 等嘅多種模式，對局進行嘅競技場唔大，而且玩家角色手持嘅傳送門槍，用呢支槍射落競技場嘅某啲表面嗰陣，就會喺兩塊表面之間製造出傳送門，並且可以喺傳送門之間瞬間轉移（特別嘅移動方法）；除此之外，玩家嘅武器仲會慢慢噉演進－通常喺一場對局開始嗰時，玩家手上淨係得最渣嗰種槍，不過佢哋可以一路戰鬥一路喺競技場嘅各個角落嗰度執到啲更加勁嘅槍，令佢哋手上嘅武器慢慢噉變得愈嚟愈勁。

## 攷
光槍射擊遊戲

**光槍射擊遊戲**（）係射擊遊戲一種，特徵係俾玩家用一個設計到好似一把槍噉形嘅遊戲控制器嚟玩。
余詠珊

**余詠珊**（，）係香港電視人。佢出身無綫電視，做過無綫助理總經理（非戲劇製作）、亞洲電視（ATV）、香港有線電視、壹電視等媒體，為多個傳媒機構創辦唔少為人熟悉嘅綜藝娛樂、資訊文教節目，如《今日睇真D》、《亞洲先生競選》、《尋找他鄉的故事》等。

## 經歷
1976年，余詠珊喺新界鄉議局元朗區中學中五畢業，1977年中六畢業後就去咗報讀香港浸會學院，1981年傳理系畢業，主修電影。佢喺1980年代加入無綫電視，同林超榮、王晶等一齊成為綜藝節目嘅編劇、策劃，係香港編劇陳翹英嘅徒弟，擔任《勁歌金曲》、《歡樂今宵》等編劇，編纂多個小品趣劇。

1990年代，余詠珊過檔亞洲電視，擔任資訊科經理，更加為亞視創作香港電視史上首個資訊直播節目《今日睇真D》，仲有《未來偶像爭霸戰'93》而聞名於香港同埋華語電視界。之後，佢再跳槽到香港有線電視，成功為香港有線電視創建24小時滾動播出嘅華語娛樂新聞台--有線娛樂新聞台，更培育出香港同華語電視界中第一批嘅電視娛樂新聞主播同記者。

其後佢再多次跳槽。2004年轉投無綫電視，2008年去咗壹傳媒，2011年又再一次返無綫電視。

喺2021年4月30號，佢第三次離開離開無綫電視。喺同年9月，開咗好好制作，幫香港開電視（現時嘅HOY TV）製作電視節目。

## 爭議
### 立場親政府、打壓員工言論自由
喺雨傘革命期間，無綫新聞有記者被反佔中人士襲擊，之後無綫員工發起網上聯署譴責暴力，要求管理層保障前線員工安全等。不過，余詠珊就出言打壓，話咁樣做係反公司，仲建議唔撤回聯署嘅員工要受罰，甚至係革職。無綫電視之後回應就話，呢啲余詠珊嘅個人看法。

2019年香港反送中運動期間，余詠珊亦被指打壓支持示威者嘅藝員，多名台前幕後相繼被雪藏或者無得續約，包括監製李志倫等。

## 參考
數據刮取

**數據刮取**（**data scraping**）係指用電腦程式由一啲人睇得到嘅輸出嗰度攞數據。
網頁刮料

**網頁刮料**（參見 ）係指由網頁嗰度做數據刮取，攞有用嘅數據。原則上，網頁刮料呢家嘢可以齋靠人手做，但絕大多數用家都會嫌人手慢得滯；所以喺實際應用上，網頁刮料通常都會用自動化嘅電腦程式做，呢啲程式曉用 HTTP 等嘅方法上網，再郁手由啲網頁度攞數據。

## 基本諗頭

最基本上，做網頁刮料嘅程式會有兩大功能：
*`Fetch`：攞用家指定嘅網頁嚟睇，當中網頁可能係用家指定網址，又或者教部電腦按某啲規則搵拃網頁返嚟；
*`Extract`：由手上嘅網頁度攞數據，簡單嘅可以係睇個網頁入面有乜字符，或者數吓每隻字符出現咗幾多次呀噉；
喺廿一世紀初，網頁刮料嘅做法成日俾人攞嚟分析網頁相關嘅問題－例如教程式自動噉由網購網站度攞有關產品嘅資訊（呢啲資訊會由網頁入面有嘅字反映），又或者係攞社交媒體上面啲人嘅留言嚟睇，靠分析呢啲留言理解啲人對唔同嘢嘅觀感。因為網頁刮料咁有用，有唔少電腦科學方面嘅工作者都致力做研究，想知點先可以設計出演算法嚟有效噉做網頁刮料。

亦可以睇睇資訊提取同資訊抽取之間嘅對比。

## 有咩用途
### 分析情感

## 法律問題

雖然網頁刮料功能強大，但係呢種技術亦帶嚟一啲爭議。

網頁刮料刮返嚟嘅內容，有陣時可能受版權保護。未經授權就大規模複製他人網站嘅數據，可能會畀人告。

網頁刮料器亦可能會對伺服器造成壓力：想像某刮料器係噉發出請求，想攞某網站嘅資訊，若果佢發出請求嘅頻率高得滯，有可能會搞到目標網站癱瘓，功能上等同阻斷服務攻擊；因此，合符道德嘅刮料工具應該要保持合理嘅請求頻率，避免對伺服器造成過重嘅負擔。

有關網頁刮料器係咪合法，唔同國家地區嘅做法都有啲唔同。

## 睇埋
*語料庫
*自然語言處理
*大型語言模型

## 引咗

## 拎
*Python 網頁刮料教學，GeeksForGeeks
禮拜五晚去放克

《**禮拜五晚去放克**》（英語：Friday Night Funkin'）係一款捐贈軟件同埋自由開源軟件嘅節奏遊戲，由四個Newgrounds用戶組成嘅團體開發而成立。呢個遊戲最初係為2020年10月第47屆Ludum Dare大賽而設計。隨後贏得大眾嘅鍾意，並成為咗Newgrounds最受歡迎嘅其中一款遊戲。隨後透過喺Kickstarter集資嚟開發完整版，預計2022年頭出。 

喺遊戲入面，玩家要操控主角「男朋友」（簡稱BF）用Rap嚟擊打敗一路上面嘅挑戰者，嚟同心儀嘅「女朋友」（GF）幸福、開心咁過生活。透過鍵盤上面嘅箭咀打、扮對手嘅節奏符號，玩嘅方式類似《勁爆熱舞》同埋《PaRappa the Rapper》，有種2000年代中期網頁遊戲嘅懷舊味道。
宜家宅急變

《**宜家宅急變**》（**Incredible Makeover**）係香港電視娛樂製作嘅家居資訊節目，由宜家家居贊助，由強尼、練美娟、沈殷怡主持，2021年11月7號到12月12號逢禮拜日20:00-20:30喺ViuTV播。節目用改造家居設計做主題，亦係宜家家居頭一次轉咗同ViuTV合作拍嘅同類節目。

## 每集一覽

## 同類節目
*《宜室宜居有辦法》（無綫電視）
*《宜室宜居·家添愛》（無綫電視）

## 出面網頁
*ViuTV：宜家宅急變

## 電視節目變遷

類:宜家家居
椪糖

**椪糖**係一種甜品，製法簡單，只需要將砂糖加熱整溶，之後加入梳打粉就可以整到，最好唔好加水，有需要先加少少水。韓式椪糖喺凝固前可以用模印上任何圖案。
大搜查之女

《**大搜查之女**》（；中國大陸叫《**大搜查**》）係2009年香港電影，由莊文強、麥兆輝聯合執導，鄭秀文、陳奕迅領銜主演，喺香港同中國大陸拍。

為咗通過中國大陸嘅電影審查，公映版本有剪走內容同改動情節，而原版就用「導演加長版」名義收錄喺香港版DVD影碟。

## 拎
TraceTogether

**TraceTogether**係星加坡政府針對武漢肺炎疫情推出嘅流動應用程式，喺2021年3月推出。呢個程式嘅作用同香港嘅安心出行差唔多，但佢係用咗GPL開放源碼，而且佢係用藍牙技術自動紀錄，唔使用家自己掃二維碼登記。

應用程式推出前嘅2021年1月，內政部長陳國明於喺新加坡國會上指出，合力追踪嘅用戶數據可根據新加坡《刑事訴訟法》規定用於刑事調查。新加坡智慧國及數碼政府署聲稱，警方只會喺七類嚴重刑事案件調查時先至會用合力追踪用戶數據，並修法明確使用規範。

## 參考
哈姆太郎

《**哈姆太郎**》（，）係一套由河井律子寫嘅日本漫畫，2000年推出改編成動畫，喺東京電視台播出，由TMS娛樂製作。

哈姆太郎係一隻好有好奇心同好鍾意冒險嘅黃金鼠，由一位小學五年級嘅細路女春名露子（小露）飼養。

## 參考

## 出面網頁

*官方網站
*劇場版官方網站
*Hamtaro
*哈姆太郎主題館
老大愛美麗

《**老大愛美麗**》（**Pretty Elderly**）係香港電視娛樂製作嘅長者資訊節目，由姚祖恩、麥錦珠主持，2021年11月6號到2022年4月30禮拜六08:00-08:30喺ViuTV播。節目用老人家扮靚做主題。

## 每集一覽

## 出面網頁
*ViuTV：老大愛美麗
競技場

**競技場**（**arena**）係一個有返咁上下大細、密封、俾人用嚟進行某啲比賽（例如係團隊運動或者拳擊呀噉）嘅空間。
金莎

**金莎**可以係：
*金莎 (上海)，中國大陸女藝人
*金莎朱古力，零食
*陳蘊予，臺灣女藝人，綽號「金莎」
軍服

**軍服**係指軍人著嘅制服，唔同國家嘅軍服都唔同樣，不過通常都會設計到正式（見得大場面）得嚟又方便行動。
大搜查

**大搜查**可以係：
*《大搜查之女》，香港電影，中國大陸叫《大搜查》
*《全線大搜查》，香港無綫電視節目
*《娛樂大搜查》，香港無綫電視節目
韓式椪糖

**韓式椪糖**（）係韓國嘅椪糖，用梳打粉同砂糖整成，特色係喺凝固前可以用模印圖案。

韓式椪糖主要喺1970年代到1980年代流行。到2021年Netflix原創劇《魷魚遊戲》出現過呢種糖，隨住劇集嘅流行而令呢隻糖重新興起，更令到世界各地認識。
美國隊長 (搞清楚)

**[[美國隊長]]**（Captain America）係Marvel Comics整出嚟嘅虛構超級英雄。

美國隊長亦可以係：
*《美國隊長》，1990年電影
*《美國隊長：復仇者先鋒》，2011年電影
*美國隊長 (香港)，香港社運人士
行動選擇

**行動選擇**（**action selection**）係人工智能上最基本嘅問題之一，指「教人工智能由若干個可能嘅行動當中揀一個嚟採取」嘅技術。

## 睇埋
*蒙地卡羅樹搜尋
等着你回來

《**等着你回來**》係首經典國語歌，喺1940年代創作，由陳瑞楨作曲，嚴折西填詞，上海歌手白光主唱，之後曾經畀唔少歌手翻唱，包括羅文、蔡琴、周蕙。呢種歌聽落陰森恐怖，所以被人攞嚟做恐怖片嘅配樂。
太空戰爭 (電子遊戲)

《**太空戰爭**》（**Spacewar!**）係一隻 1962 年出嘅電子遊戲，一般俾人覺得係世上第一隻射擊遊戲。
提前射

**提前射**（；）係喺用槍炮同弓等嘅長距離武器射擊移動物體嗰陣，用家要考慮埋子彈到達目標要花嘅時間差，喺瞄準點上偏移目標少少，令子彈同目標最後會相交。需要提前射嘅量叫提前量。

呢種技巧喺射擊遊戲當中亦都成日用。
豬奶

**豬奶**係豬乸生產嘅奶，成份同牛奶有啲似，但脂肪同水分含量比較高。人基本上唔會飲豬奶，多數都係餵豬仔。
米奶

**米奶**又叫**米漿**，係用米做主要材料嘅植物奶，有啲米奶會落少少花生、芝麻或者糖調味。
葡屬巴西

**葡屬巴西**（）係葡萄牙帝國喺南美洲嘅一個殖民地，亦係佢最大嘅殖民地，1621年建制，直到1815年升格成巴西王國，同時做咗葡萄牙－巴西－阿爾加維聯合王國嘅成員。
多層停車場

**多層停車場**係種有多個樓層嘅建築物，畀車喺入面泊，多數喺大城市入面出現，因為可以善用土地，比起同一面積嘅露天停車場泊多幾倍車。車一般用斜道去上落唔同樓層，亦有啲多層停車場會有專畀車用嘅𨋢。
死氣喉

**死氣喉**係車嘅設備，將引擎產生嘅廢氣排走，而死氣喉同佢相關嘅配件可以統稱做**排氣系統**。
羽絨褸

**羽絨褸**係種褸，用鴨或者鵝嘅羽毛同絨毛做主要材料，保暖得嚟亦唔會太過厚身。
鬼口水

**鬼口水**係種玩具，係種質地類似啫喱嘅綠色泥膠，由美國玩具公司Mattel喺1976年開始賣。
分級作業網絡

**分級作業網絡**（**hierarchical task network**，**HTN**）係人工智能自動計劃嘅一種做法，基本上係指個人工智能將可能採取嘅行動之間嘅關係用「分級」噉嘅網絡表示出嚟，即係話將啲行動分做三個層次：
***原始作業**（primitive task）：指一啲實際能夠採取嘅行動，例如喺打機當中會係「撳呢個呢個掣」。
***複合作業**（compound task）：指一串行動結合嘅整體，例如教一個人工智能打機嗰陣，一串「撳呢個呢個掣」噉嘅行動會引致「令玩家角色由 A 點移去 B 點」。
***目的作業**（goal task）：指一柞由複合作業組成、能夠令某啲狀態變成「真」嘅作業，例如「由 A 點移去 B 點」同埋「攞嗮眼前嘅遊戲道具」等能夠具體噉幫助「喺隻遊戲入面過關」－「過咗關」呢個狀態變成「真」－嘅目的。

## 攷
射速

**射速**（）係指一件槍炮能夠以幾高嘅頻率射出子彈。射速高表示件槍炮能夠喺短時間內射出大量嘅子彈。
我係香港運動員

《**我係香港運動員**》（**A For Athletes**）係香港MakerVille製作嘅體育節目，2021年10月31號開始逢禮拜日12:30-13:00喺ViuTV播。節目介紹香港唔同香港運動員同佢哋嘅運動項目。

## 每集一覽

## 註

## 出面網頁
*ViuTV：我係香港運動員
劍淵町

**劍淵町**（）係日本北海道上川綜合振興局天鹽國上川郡嘅一個町。喺2021年9月30號人口有2,961人，總面積。

## 出面網頁

*
都會區

**都會區**（metropolitan area）係指用大都會嘅市區做中心，擴展到佢四圍嘅市郊同郊區嘅發展區域，由同一個政區政府管轄。
自動槍械

**自動槍械**（**automatic firearm**）泛指唔使手動操作供應子彈就可以持續係噉射子彈嘅槍械。
現象

**現象**（）係一種廣泛嘅概念，科學同哲學上成日都會提到，可以泛指各種可以觀察得到嘅事，大致可以分做自然（即係自然現象）同人為（譬如社會現象）兩大類型。前者係自然科學嘅研究對象，而後者就係社會科學嘅研究對象。

## 自然現象

喺自然科學入面，**現象**可以係指自然界入便發生嘅物理或者生物變化，例如：
*水由液態變成氣體嘅時候發生蒸發現象；
*彩虹出現，係光線經過水氣折射嘅光學現象；
*動物殺死其他動物並且食對方嘅肉，係捕獵；
等等。
## 社會現象

喺社會科學入面，**現象**多數係指同人類社會、行為、文化有關嘅情況，例如：
*年青人越嚟越遲結婚，係一種社會現象；
*市民排隊搶購口罩，係集體行為現象；
*學生上堂有時會分心，係教育心理學會觀察嘅現象；
等等。

## 睇埋
*因果
*科學
*量度

## 引咗

## 拎
*
斷層

**斷層**（Fault）係地質學入面指因為地殼活動而引致大範圍嘅岩石層斷裂，形成過程可以好慢，亦可以係因為地震而即刻出現。
氣團

**氣團**（air mass）係氣象學入面指溫度同濕度喺水平分佈比較均勻嘅大範圍空氣團。範圍可以超過幾百公里，會影響下層空氣嘅特性。
靜

‎

**靜**（Silence）又叫**無聲**、**寂靜**、**靜默**，係種無聲得到嘅聲嘅狀態，亦可以指人唔製造聲音嘅狀態。如果專指一個人唔講嘢，就係沉默。
阿凡達 (印度教)

**阿凡達**係印度教入面嘅神可以用特殊能力分拆出唔同嘅形象。「阿凡達」係梵文，意思即係。

## 睇埋
*Incarnation
*人格化
*用家化身
阿育吠陀

**阿育吠陀**係印度傳統嘅另類醫學，有超過兩千年歷史。阿育吠陀學說入面，當身體同自然唔調和，人就會病。阿育吠陀嘅療法好多時都涉及到草藥、推拿同埋瑜珈。
命題變數

**命題變數**（）係一種未知數，數值可以係「真」或者「假」，可以攞嚟做一個真值函數嘅輸入。
塞爾柱王朝

**塞爾柱王朝**係西亞一個突厥人波斯王朝，喺10世紀到13世紀活躍，建立過塞爾柱帝國同魯姆蘇丹國。
烏爾

**烏爾**係西亞古城，喺而家伊拉克地加省，喺約莫公元前3800年到前500年存在，嗰時係美索不達米亞嘅底格里斯河同幼發拉底河流入波斯灣嘅位置。
可薩汗國

**可薩汗國**係西亞古國，喺而家黑海北岸同東岸同埋裏海北岸同西岸，喺約莫公元650年到969年存在，之後畀庫曼汗國取代。呢個國係由突厥民族**可薩人**建立。

類:西亞史
STRIPS

**STRIPS**，全名**史丹福研究院解難器**（**Stanford Research Institute Problem Solver**），係人工智能自動計劃嘅一套做法。喺 STRIPS 當中，一場自動計劃係一個有以下呢啲部份嘅四元組（\langle P,O,I,G \rangle）：
*P 係一柞狀態（命題變數；propositional variable）；
*O 係一柞行動（運算子；operator）；每個行動係一個四元組 \langle \alpha ,\beta ,\gamma ,\delta \rangle，即係
**\alpha：需要係真個行動先發生到嘅狀態、
**\beta：需要係假個行動先發生到嘅狀態、
**\gamma：會因為個行動而變成真嘅狀態、同埋
**\delta：會因為個行動而變成假嘅狀態。
*I 係起始狀態，包含「邊啲狀態係真」嘅資訊。
*G 係目的狀態，包含「想要邊啲狀態係真」嘅資訊。

## 攷
埃蘭

**埃蘭**係西亞古國，喺而家伊朗西南部嗰頭，喺約莫公元前3200年到前539年存在，之後畀波斯第一帝國取代。

類:西亞史
紋章學

**紋章學**係專門研究紋章相關設計嘅學科，起源自中世紀嘅歐洲。
## 睇埋
*旗幟學
*系譜學
半人馬

**半人馬**又叫**人頭馬**、**人馬**，係希臘神話入面一種半人半馬嘅怪物。

## 睇埋
*薩提洛斯
黃均瑜

**黃均瑜**（），香港親中派人士，亦係一名教育界人士。

2020年4月26號，港區全國人大代表張俊勇捲入錢債官司，夾埋欠債超過一千萬港元，張因而辭去人大職務，而黃均瑜就遞補成為第十三屆全國人大代表。佢依家亦係選舉委員會成員。

## 教育工作同崗位
* 福建中學 (小西灣)創校校長
* 香港教育工作者聯會會長
* 香港嶺南大學校董
* 旅港福建商會教育基金發展總監
* 科技創新教育聯盟
* 香港升旗隊總理事
* 香港島各界聯合會第七屆榮譽顧問
* 協力創新基金會會長
* 福建省港區政協委員聯誼會第二屆理事

## 政治立場同爭議
黃均瑜係香港親中派人士，大力推動香港愛國教育，並曾多次公開發言批評民主派嘅行動同埋支持政府。例如，佢不時批評親民主派，支持解散曾經係全港最大工會嘅教協，話佢政治化。不過，佢嘅言論亦引起一啲爭議。

佢亦曾經為協力創新基金會主辦嘅國家安全意識兒歌填詞比賽擔任評審，宣傳北京未經諮詢或香港人同意，強行訂立嘅《港版國安法》。

### 倡議香港愛國教育
黃均瑜曾經建議全港中小校每周升國旗一次，由官校做起，培養學生對國家嘅認同感 。

### 無證據憑空攻擊反對逃犯條例修訂嘅聯署
喺香港逃犯條例爭議期間，黃均瑜所屬嘅教聯會曾經發聲明支持修例，又聲稱噉樣係好正常，但對於當時最少200間大專同埋中小學校友、教職員同學生發起反修例聯署，黃均瑜就喺香港電台城市論壇節目入面，攻擊呢啲聯署係政治操作，當場被其中一名中大校友聯署發起人指責，批評佢侮辱發起聯署嘅人，教育界立法會議員葉建源指出，喺提出有關指責之前，必須提出證據，冇證據就應該道歉 。

### 對六四屠殺嘅否認同讚許

喺1989年6月4號，中國共產黨派中國人民解放軍武力鎮壓北京天安門學生運動，造成無數傷亡同埋好多國家嘅譴責。不過由事件發生到而家，有唔少親中共人士都曾經發表對六四屠殺否認嘅言論，支持中共當時屠殺嘅決定。其中就包括黃均瑜，佢喺2019年6月，喺香港電台節目《城市論壇》採取淡化事件嘅講法，又話全城死嗮先算屠城，時事評論員黃世澤就批評佢，話佢應該被視為犯罪組織同路人，要用紐倫堡原則對付。

## 選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考

## 出面網頁
*
洛可可

**洛可可**（）係種藝術風格，屬巴洛克藝術嘅最終形式，起源自1730年代嘅法國，之後傳到意大利同中歐多國，一路流行到1760年代左右。

## 現代媒體
《美女與野獸》啲衍生作品都好興用洛可可式嘅外觀設計。

## 睇埋
*巴洛克藝術
唐古拉山脈

**唐古拉山脈**係中國青康藏高原中部一條近東西走向嘅山脈，西面係藏北高原，東面係橫斷山脈。山脈亦係沱沱河同當曲嘅源頭，後者同時係長江嘅源頭。
卑奧胡夫

《》，用粵音假借嚟寫，可以譯做《**卑奧胡夫**》（），係一首用古英文寫嘅史詩，用北歐神話做題材，長3,182行，約莫喺975年到1025年之間寫好。

## 文獻

以下嘅係《卑奧胡夫》選段：





根據 19 世紀美國英文系教授 Francis Barton Gummere 嘅翻譯，上面段嘢現代英文會係（右邊配埋粵語意譯）：
:
## 情節
### 第一戰
### 第二戰
### 第三戰
故仔最後一章講到主角卑奧胡夫成為咗國王，佢嘅統治帶嚟咗 50 年咁耐嘅和平，不過有日，佢族人當中有個奴隸由隻巨龍嘅竇度偷走咗一隻用金造嘅杯，隻巨龍好嬲，仲由佢個竇度行出嚟周圍噴火，將佢經過嘅地方嘅一切冚唪唥燒成灰；身為國王嘅卑奧胡夫帶住佢手下嘅戰士到場，經過一輪戰鬥，卑奧胡夫同佢嘅手下成功打低隻巨龍，但卑奧胡夫喺戰鬥途中畀巨龍咬中中毒身亡；故仔最後就講卑奧胡夫啲族人厚葬卑奧胡夫，仲喺海邊起咗座墳塚嚟紀念佢。

## 睇埋
*惡龍
*英雄
*《魔戰王：卑奧胡夫》

## 註釋

## 引咗

## 外拎
* 卑奧胡夫開場嗰幾句，用古英文嚟朗讀，YouTube 有影片展示現代重構古英文嘅字句。
梁熙

**梁熙**（，）係香港親中陣營民建聯黨員，現任民建聯常務執行委員會委員，港中發展集團有限公司行政總裁，自稱喺香港出世（但講非香港口音粵語），之前喺美國南加州大學畢業，第七屆香港立法會議員，老豆係梁英偉，以前同劉鑾雄合作搞過愛美高，不過後嚟因為發展分歧而拆夥，之後就開始炒股同喺大陸搞地產生意發達。
## 選舉經歷
2021年，梁熙喺未有選舉經驗嘅情況下，出選2021年香港立法會選舉，空降出戰港島東選區（東區及灣仔），結果順利當選。

之後佢喺李家超無提政綱嘅情況下，有份提名李家超參與2022年香港行政長官選舉。

## 部分公職

* 民建聯第17屆執行委員

## 政治立場同部分言論
佢係親中派一員之一，又曾經和應全國港澳研究會副會長劉兆佳提出「忠誠反對派」嘅槪念。早喺香港政府未經香港人同埋泛民主派同意，單方面喺選舉制度設立政治國安審查之前，佢已經喺2020年11月喺AM730撰文，主張要得到北京同意先可以參選，限制選民以往擁有自由參選嘅權利。

另外，佢亦連同李梓敬、陳穎欣等親中仇外嘅落選前區議員組成組織「中國故事」，佢哋亦不時攻擊流亡外國嘅兩個前立法會議員許智峯同羅冠聰，指責佢哋對外宣傳中共對港惡行係「勾結外國勢力」同「一面倒盲反中共」 。

2022年，佢亦曾經公開撰文宣揚『中國共產黨二十大精神』。

### 建議港府請求中共畀香港人以中國代表身份喺國際舞台發聲
喺2021年10月21日，民建聯出版「認識國家發展 講好中國故事」倡議書嘅記者會裡面，作為民建聯執委會常委嘅梁熙話，香港政府應該要請求中共政府爭取，希望中共政府介紹多啲香港嘅人才加入國際機構（例如：聯合國），以中共代表嘅身份發聲，令香港人可以多啲機會參與國際事務 。
## 其他政治參與
佢曾經同新民黨容海恩一齊喺大公文匯旗下網媒主持節目《EyE on U 容來煕往》。

## 爭議

* 2021年香港立法會選舉期間，作為民建聯香港島東選區候選人嘅佢，喺選舉論壇入面表示爭取喺西灣河起地鐵站，但係唔知佢係指爭取重建現有嘅西灣河港鐵站，抑或係喺區內起新嘅地鐵站，被質疑搞錯西灣河同小西灣。
* 同時喺選舉期間，36歲嘅梁熙喺選舉政綱入面話「服務港島東29年，選情嚴峻」，被人質疑佢係咪7歲就開始從政。梁熙後來解釋「服務港島東29年」嘅係指「民建聯團隊」，而唔係佢自己。選舉對手潘焯鴻就話梁熙嘅政綱有誤導成份，令人誤以為梁熙服務咗港島東29年咁耐。

## 參考


## 出面網頁

* 
* 
* LegComembers，立法會議員，民建聯
* 政策發言人 | Policy spokespersons—發展事務副發言人，衛生事務發言人，民建聯
* 香港島東候選人_梁熙
* 

類:香港民建聯黨員
類:南加州大學舊生
類:清華大學舊生
熙
2022年臺中市第二選舉區立委補選

**2022年臺中市第二選舉區立委補選**，係中華民國臺中市第二選舉區（包含沙鹿區、龍井區、大肚區、烏日區、霧峰區）原任第10屆立法委員陳柏惟（台灣基進籍）因為罷免案通過而被解職後所進行嘅選舉，將會喺2022年1月9號舉行。

## 背景

原任立法委員陳柏惟喺2021年2月被發起罷免，事件被視為前高雄市長韓國瑜被罷免後，韓國瑜同國民黨一啲支持者發起嘅報復性罷免案之一，藍綠陣營都有好大程度動員。最終投票率51.72%，同意罷免票只係比起反對票多4,466張，陳柏惟罷免案僅僅被通過。對於票差咁細，有評論就認為，呢次結果對國民黨同喺台中第二選區有一定影響力嘅顏家，只係一次慘勝。

## 候選人
### 中國國民黨
喺2020年連任失敗嘅前立委顏寬恒，仲有佢個妹、時任台中市議會副議長顏莉敏一直被視為有機會代表中國國民黨參選。雖然顏家喺國民黨內並無其他對手，但顏寬恒未有即刻表態，有評論就指，係因為罷免案嘅結果，令顏家進退兩難。不過，去到11月9號，國民黨正式宣布徵召顏寬恒參選。18號，正式登記參選。

### 民主進步黨／臺灣基進
民進黨前不分區立委林靜儀、多次征戰嘅陳世凱同台中市議員張家銨都曾經被視為可能人選，但去到11月3號，林靜儀獲徵召，成為民進黨同臺灣基進共推嘅人選，仲有前台中市長、前交通部長林佳龍做競選總部主委、陳柏惟擔任競選總幹事。林去到15號正式登記參選。

### 其他候選人
* 11月4號，黎明幼兒園前園長林金連宣布參選。
*11月16號，李昇翰登記參選。
*11月17日，張烱春登記參選。
*另外，台中市無黨籍議員陳廷秀曾經被傳有意參選，由於佢同台灣民眾黨立委高虹安有一齊開服務處，被認為如果參選會得到台灣民眾黨支持，不過黨主席柯文哲就話無派人參選嘅計畫。

## 選前事件

### 顏家脫產爭議
喺11月7號，顏家被揭發有脫產爭議。顏清標被揭發欠咗前沙鹿鎮長陳孟森6000幾萬無還，而且脫產畀顏寬恒。民進黨林靜儀就指，過去有一啲地方勢力，令民眾唔敢講嘢，或者喺壓力之下只好接受一啲不公平嘅狀況，希望藉住選舉或者地方文化嘅改變，改善呢啲唔公平嘅事，地方民眾亦唔使再驚。另外，由於顏寬恒喺補選期間被揭露有頗為豐厚嘅資產，但顏家喺之前陳柏惟罷免案嗰陣反而喺度攞房產問題攻擊陳柏惟，所以亦受到一啲批評。

### 顏寬恒被指「綁架」媽祖
有啲人覺得，顏寬恒喺補選過程入面話媽祖會保佑當選，係「綁架」媽祖。顏寬恒嘅爸爸顏清標之後就反駁話，「政治歸政治，宗教歸宗教」。

### 國民黨公佈林靜儀開會暴怒敲桌影片被指抹黑對手
國民黨喺12月28號公佈一段林靜儀開會暴怒敲枱嘅影片，指控林喺擔任不分區立委期間濫用權力威脅公務員。之後民進黨澄清，話當時係為青創團隊同埋中興新村活化嘅問題發聲，同現場公部門人員據理力爭嘅畫面。民進黨又批評，國民黨咁樣係抹黑林靜儀。

### 于北辰支持林靜儀被顏寬恒攻擊，顏「超商」言論爭議
前陸軍少將于北辰喺2022年1月退出國民黨，並公開支持林靜儀，結果被顏寬恒攻擊，話佢為咗三千蚊節目通告費，出賣人格靈魂，同出面連鎖便利超商無分別。顏嘅言論引來各方批評，有網民話佢引喻失義，得罪成個台灣嘅超商店員，林靜儀反駁，話連鎖便利商店嘅店員勤懇實在過生活，比起侵佔國家土地而且龐大違建嘅顏寬恒，人格上更加值得被尊敬。于北辰回應，叫佢唔好污辱超商員工。

### 顏寬恒違建佔用國有土地爭議
喺選舉期間，顏寬恒被接連揭發佔用國有地。當中有啲明明係公共設施嘅保留地，但就被顏寬恒佔用。另外，部分佢佔用嘅土地甚至用來出租畀人，即係非法用國家土地賺錢。

## 民調
唔同民調都顯示，呢次選舉雙方支持度不相伯仲，差距都係喺統計學嘅誤差範圍入面。

## 選舉結果

## 參考


類:臺中
類:2022年臺灣
類:2022年選舉
EASI

**EASI**係一個以服務澳洲華人為主嘅外賣手機平台，後來亦將業務擴展到其他國。佢哋喺墨爾本、雪梨、洛杉磯、奧克蘭、諾定咸、伯明翰、東京等建立咗服務。

喺澳洲唔同城市，佢哋會以城市名，加上「送餐」兩個字組成品牌，例如係「墨爾本送餐」同「悉尼送餐」嘅品牌經營。EASI亦形容自己係「澳洲華人送餐服務第一平台」。

## 事件
2019年1月，悉尼送餐被揭發有外賣司機偷食外賣，事件被廣泛批評。

2021年11月1號，EASI終止咗佢哋喺美國、英國同加拿大嘅業務。

## 參考


## 出面網頁
*
孫燕姿 (專輯)

《**孫燕姿**》係新加坡歌手孫燕姿首張個人專輯，喺2000年6月9號發行。

孫燕姿父母重視教育，希望佢能夠好好喺大學中學習，亦因此同華納前後花咗大概八個月時間先同孫燕姿簽約，並安排喺課後時間錄音，花咗約八個月嘅時間完成呢隻碟嘅錄音，並原定喺1999年9月或10月發行。但周建輝發覺專輯走向咗小眾市場，要求錄製更多歌曲，以符合較大眾口味。

原訂以《愛情證書》作為主打歌，但後來以獨特、僅以鋼琴伴奏嘅〈天黑黑〉作為主打歌，以詮釋孫燕姿嘅形象。

喺專輯宣傳期間，曾經喺臺灣太平洋崇光百貨中壢店嘅活動入面發生槍擊事件，但冇人傷亡。

呢隻碟一上市就大賣，喺台灣連續8週位居銷售冠軍，最終累計銷量係2000年全台銷售總冠軍，而且係2000年後台灣銷量突破30萬僅有嘅12張專輯之一。孫燕姿亦以呢隻碟，獲得包括台灣金曲獎最佳新人獎在內嘅十二項新人大獎肯定。

## 音樂錄影帶

## 曲目

## 獎項
* 中華音樂人交流協會2000年十大優良單曲《天黑黑》
* 台灣流行音樂200最佳專輯 中NO.18
* 第12屆金曲獎

## 文化影響
呢隻碟嘅第一主打《天黑黑》係香港同台灣都有好高知名度。香港高登音樂台曾經以NMSL為主題，推出一系列改編歌曲，當中包括改編自《天黑黑》嘅《VPN》，歌詞除咗提及中國大陸要翻牆上網之外，仲揶揄中國大陸網民對外面一無所知，自以為全世界都要聽佢講，唔夠人講就只能夠講一句NMSL，然後喺牆入面仲要以為自己好幸福。

## 參考
宜室宜居有辦法

《**宜室宜居有辦法**》（）係香港無綫電視製作嘅家居資訊節目，由宜家家居（2010年前叫「宜家傢俬」）贊助，喺2001年到2015年製作過六輯，喺翡翠台播（第五、六輯高清翡翠台同步播）。

## 各輯一覽

## 同類節目
*《宜室宜居·家添愛》（無綫電視）
*《宜家宅急變》（ViuTV）

## 出面網頁
* 宜室宜居有辦法(第1輯) - 主頁 - tvb.com
* 宜室宜居有辦法(第6輯) - 主頁 - tvb.com

類:宜家家居
化學教育

**化學教育**（英文：**chemistry education**）係科學教育嘅一部份，指教化學，會研究「邊種示範化學實驗嘅方法比較能夠有效噉教識學生」。

## 攷
扳機

**扳機**（），係一種用嚟引發機械運作嘅機關或執行器，喺槍械嗰度好常見，通常係一撳咗就會開槍。

## 掹雞
有話扳機喺粵語俗稱**掹雞**（），當中「雞」可能係「機」嘅變音。不過亦有意見認為「掹雞」專指扣動扳機嘅動作，唔等同名詞「扳機」。

## 拎
* US Patent 4514923
臺中站

**臺中站**可以指以下位於臺中市嘅車站：

## 鐵路車站

* 臺中車站：臺灣鐵路管理局臺中線嘅特等車站，站體跨臺中市中區同埋東區，第三代站體喺2016年10月16號啟用
* 高鐵台中站：臺灣高速鐵路設置於臺中市烏日區嘅車站
* 臺中火車站 (古蹟)：本來係臺灣鐵路管理局臺中線嘅特等車站，2016年10月16號第三代車站啟用後，正式結束鐵路運輸功能，屬於國定古蹟
* 糖鐵臺中站：昔日糖業鐵路中南線嘅車站，站房後嚟成為臺鐵臺中車站後站，2016年10月16號第三代車站啟用後，正式結束鐵路運輸功能
* 高鐵台中站 (台中捷運)：臺中捷運綠線嘅高架捷運車站，緊鄰臺鐵新烏日車站。
* 臺中車站 (台中捷運)：臺中捷運藍線規劃緊既地下站體型捷運車站，規劃設於中區臺中火車站 (古蹟)前廣場下，會設立連通道同臺鐵臺中車站共站。

## 客運車站

* 國光客運台中車站：國光客運所屬車站，本來位於舊臺中車站站前廣場右側，喺2016年11月移至臺中轉運站
* 統聯客運台中車站：統聯客運所屬車站，喺2018年2月5號移至臺中轉運站

## 市區公車站牌

* 臺中車站、臺中轉運中心：位於臺中車站一樓轉運區
* 臺中車站 (復興路)：位於臺中車站東站廣場前
* 臺中車站 (臺灣大道)：位於麥當勞臺中中正店前
* 臺中車站 (民族路口)：位於建國路、民族路口，台中李方艾美酒店對面
* 臺中車站 (成功路口)：位於成功路、建國路口
李玉

**李玉**可以係：
*，大清初期戲曲作家
*（1943－），中國人民解放軍中將
*（1944.01.30－），中國菌物學家，校長，中國工程院院士
* 李玉 (導演)（1973.12.02－），中國導演
* （1992.08.30－），英國演員
*虛構出嚟嘅乾隆皇帝近身太監，喺電視劇《如懿傳》同《延禧攻略》入面出過場
高鐵台中站

**高鐵台中站**位於臺中市烏日區，又叫做**高鐵烏日站**，係臺灣高速鐵路嘅車站。

## 參考
宇宙化學

**宇宙化學**（英文：**cosmochemistry**）係宇宙學同化學嘅交界領域，由化學嘅角度研究宇宙，包括係研究各種化學元素喺宇宙入面嘅豐度呀噉。
## 攷
土壤化學

**土壤化學**（英文：**soil chemistry**）係化學嘅一個子領域，會研究泥土嘅化學特性，例如係泥土入面嘅化學成份以及係泥土入面會有咩化學反應呀噉。呢啲研究相當有實用價值，例如研究泥土入面嗰啲養份可以幫到農業嘅手。

## 睇埋
*土力工程
*農學
## 攷
經超

**經超**（）係中華人民共和國男演員，喺上海出世，大四時接拍《跟我的前妻談戀愛》進入演藝圈，之後憑《如懿傳》入面凌雲徹一角得到唔少觀眾關注。

## 演出
### 電視劇

### 電影

## 家庭
2014年，佢以28歲之齡迎娶34歲女演員李琳。

## 碎料
有啲人會覺得佢外型有啲似彭于晏。

## 參考

## 出面網頁
* 
* 
*
香港一毫子

**一毫子**係現行流通嘅一種香港銀仔，面值0.1港元。

## 史
香港政府喺1863年首次鑄造1毫子銀仔。
香港兩毫子

**兩毫子**係現行流通嘅一種香港銀仔，面值0.2港元。

## 史
香港政府喺1866年首次鑄造兩毫銀，出到1905年。嗰時啲兩毫銀係圓形嘅。

隔咗七十年之後，兩毫銀由1975年開始出返，佢同兩蚊銀一樣都係十二角扇形。
香港五毫子

**五毫子**係現行流通嘅一種香港銀仔，面值0.5港元。

## 史
香港政府喺1866年首次鑄造半蚊銀，1905年停鑄，1951年首次鑄造5毫銀。
香港二百蚊紙

**二百蚊紙**係以前一種香港銀紙，面值200港元。

## 史
1863年到1866年，呵加剌與馬士打文銀行發行過二百蚊紙樣票，但未有正式喺市面流通。
龍寶酒家

**龍寶酒家**（****）係香港一間連鎖酒家，以平價街坊茶樓路線為主。

## 門市
*土瓜灣馬頭涌道
*長沙灣元州街
*葵涌恆景花園
*觀塘觀塘廣場 (2024年12月1號曾經執笠，但係2025年1月6號開番)
*佐敦恆豐中心

## 執咗笠嘅門市
*九龍城衙前圍道 (之後搬去土瓜灣)
*西環龍暉花園 (2019年9月16號執笠)
*葵涌葵芳閣 (2026年3月30號執笠)

## 事件
### 被揭發「加一三」服務費誤導消費者
喺2013年5月，政府將最低工資調整至時薪30蚊，龍寶酒家被揭發暗中將服務費由10%加到13%，但係酒家門外宣傳海報仍標示加一服務費，消費者要入座後睇餐牌先發現以細字寫上收13%服務費。呢個做法一啲熟客被批評誤導，被揭發後，佢哋嘅經理就話最低工資令酒樓營運成本增加，所以先加服務費。

## 參考
花剌比

**花剌比**（**Abu Nasr Muhammad al-Farabi**， **）係中世紀阿剌伯嘅一個學者，喺哲學、數學、邏輯、科學、醫學、音樂等領域上有巨大成就。

## 生平
有講佢祖上可能係波斯（伊朗）或者係突厥，難考得到；但無論同點，佢祖宗就已經遷到突厥斯坦。花剌比喺歐洲着安上拉丁化嘅名「遏花剌比烏斯」（Alpharabius），喺阿拉伯世界着喊做「遏花剌比」（Al-Farabi）。 佢喺花剌布同博卡拉完成咗早期教育，後尾前往巴格達深造。佢喺公元 901 年至到公元 942 年都學習同工作咗好長嘅時間喺嗰度。期間，佢掌握咗多種語言（總共有波斯語、粟特語、希臘語、阿拉伯語）同埋各種知識同技術。佢經歷咗六位阿巴斯哈里發嘅統治。作為一名哲學家同科學家，佢喺各個學科領域都非常精通。

花剌比旅行到過好多埞好遠嘅。佢喺大馬士革同埃及學習過一段時間，但多次返返巴格達，直到佢訪問咗阿勒坡嘅埃米律，並成爲埃米律嘅忠實好友之一，喺當地出曬名。後生嗰陣佢任過（法官）職，但跟尾以教學為職業。佢嘅職業生涯艱苦之極，仲做過睇門人畀花園。公元 950 年，佢在大馬士革過世，享年 80 歲。

## 貢獻

花剌比對科學、哲學、邏輯學、社會學、醫學、數學同音樂啲學科做出咗巨大貢獻。佢啲主要貢獻似乎係在哲學、邏輯學同社會學方面；但佢其實係一位全才學者。作為一個哲學家，佢可能得歸類成一位新柏拉圖主義人士、試圖結合柏拉圖主義同亞里士多德主義到神學去嘅，寫有豐富評論畀亞里士多德啲物理學、氣象學、邏輯學等，另開仲有好多關於其他方面嘅著作。鑑於佢啲貢獻，佢得讚爲係「第二位老師」（al-Mouallim al-Thani，首位係亞里士多德）。花剌比嘅重要貢獻之一係捉邏輯分成兩類：Takhayyol（想法）同 Thobout（證明），令到啲邏輯研究易過以往。

喺社會學方面，花剌比有專著《賢德城市市民意見嘅社會心理同原則》（*Social Psychology* and *Principles of the Opinions of the Citizens of the Virtuous City*）。 佢啲心理學同形而上學書籍主要係基於佢自己啲研究。佢仲係一位音樂原理、藝術專家，除開寫有一本書《音樂百科》（*Ketab al-Mousiqi*）關於樂理知識嘅之外，仲發明有多種樂器。有講佢樂器演奏得好到可以隨意影響到啲人情緒到哭或者笑去。喺物理學，佢證明到虛空嘅存在。

雖然佢好多著作經已散佚，但仲有117部係已知嘅，其中關於邏輯學嘅43部，形而上學11部，倫理學7部，政治學7部，音樂、醫學同社會學17部，仲有評論11部。佢有一啲書比較出名啲嘅包括有書《Fosos al-Hikam》，本書一路作爲各學習中心嘅哲學教科書，歷經幾個世紀，而且而今仲喺東方嘅一啲機構入便得到教授。《科學百科》（*Kitab ihsa' al-'ulum*）喺傾討分類同埋基本原理畀科學上係十分獨特而且有用。而《賢德城市》係重要嘅早期貢獻畀社會學同政治學。

幾百年來，花剌比畀有巨大嘅影響喺科學同各種知識領域。雖然篇《*Letter on Divine Science*》，經常認爲係花剌比所寫嘅，查實係基於新柏拉圖派柏羅地挪斯嘅《*Enneads*》第五篇，但幾個世紀佢都一路着認為係哲學界嘅第二位老師。佢啲工作結合埋哲學同蘇菲主義，幫伊賓 斯拿鋪平到道路。

## 攷


## 連出去
Encyclopædia Iranica: FĀRĀBĪ i. Biography
養和堂

**養和堂涼茶館**係一間香港連鎖涼茶舖，1997年成立。

## 事件
2020年3月，佢哋因應武漢肺炎疫情，曾經派發涼茶券。

2020年9月，佢被長雄證券入稟高等法院申請清盤。

## 爭議
### 食物衛生問題
佢哋嘅食物衛生問題，不時俾人批評，甚至因此而被法庭罰款。喺2010年，佢哋因為食物衛生問題，被罰2500蚊。

2016年3月，佢哋位於牛頭角嘅分店被發現所賣嘅靈芝桑寄生茶有烏蠅，之後比法庭罰款3500蚊。

2017年6月，佢哋喺上水新成路嘅分店因為出售有蠅類成蟲嘅龜苓膏，之後被食環署票控，最後被罰款5000蚊。

## 參考


## 出面網頁
* 
*養和堂產品網購店
石天

**石天**（），人稱「**天叔**」，原名**劉偉城**，係香港演員、電影導演及制作人。1980年同黃百鳴、麥嘉合組新藝城影業。

## 生平
1979年，石天同臺灣女演員劉秦雨結婚。

## 參考資料

## 出面網頁
* 
*
武漢肺炎湯加疫情

**武漢肺炎湯加疫情**係介紹「武漢肺炎」喺湯加嘅爆發情形。截至2022年4月30號，湯加夾埋有10196單確診病例，死咗11個人。

## 情況
### 全程零感染
由於武漢肺炎喺2020年1月12號喺中國湖北武漢開始大流行，湯加政府喺29號宣佈閂嗮啲出入境道路。同年3月4號發現疑似病例，證實虛驚一場。3月17號開始禁嗮冚唪唥船隻靠近湯加群島邊嘅淺灘兼禁嗮大部份出入航班直達。

嗰時因海空道路都封鎖嗮，所以喺2020年全年都未發生過單武漢肺炎感染案例。踏入2021年，湯加一直重保持武漢肺炎零確診個案，即使係同年8月24號由世衛嚟嘅大批武漢肺炎疫苗都係一樣。

### 失守
湯加喺2021年10月29號確診咗第一單武漢肺炎感染個案，患者係湯加籍嘅季節性工人，喺紐西蘭坎特貝利大區基督城搭飛機返湯加努瓜洛法時發現感染武漢肺炎。事發三日後，湯加政府喺湯加塔普宣佈咗為期一個禮拜嘅封城，除咗銀行、治安、消防同急救等緊急服務之外，其它乜公共娛樂活動都唔畀搞。而感染咗武漢肺炎嘅唯一患者喺同年11月26號好返出院。

### 陸續出現確診個案
2022年1月15號，湯加有火山爆發，當地擔心外國運嚟救援物資嗰陣會帶埋肺炎病毒嚟而影響防疫。期間一直未出現感染個案，直到2月1號先至出現第二單，患者努瓜洛法嘅碼頭工人，曾經接觸過進口貨品；第二日又出多三單感染個案，患者係兩位細路同一位女士。隨後政府考慮到有碼頭工人接觸過感染武漢肺炎嘅進口貨品嘅第啲密接者出現感染個案，而宣佈為期兩日嘅封城；期間若有需要出外，一定要戴好口罩同保持社交距離。期間又再先後確診多兩單（4號同5號各一單）感染個案。

## 攷
越南話方言

越南話主要有三柵方言區喺越南，分別係北部話（喺越南北部，河內話做代表）、中部話（喺越南中北部，乂安話做代表）撈南部話（喺越南中南部撈越南南部，西貢話做代表）；而中南部噶順化講噶順化話個聲調佮一尐音韻特徵類似南部話，但另一尐音韻特徵同埋詞彙撈中部話接近，着認爲係中部話佮南部話中間噶過渡話。喺越南範圍之外，防城港京族三島講噶防城京族話佮泰國噶越南話都係越南話方言。

## 音韻

### 聲母
河內話特徵係合併 r 、d、gi 戥合併 x、s，係主流噶印象對於北部話，但其他北部話會區分出 r 或者區分齊三隻（似海防復禮）；中部話普遍區分齊啲聲母；而南部話主流特徵係合併 d、gi 並讀成 [j]（例：「用 (dùng)」「監 (giam)」）。

### 韻母
南部話主要特徵係央化噶 ê 、i 元音同埋啲韻尾有合併；而中部話特徵係冇雙元音化 *ong、ông、ung、anh、ênh*與及相應塞音尾，亦冇合併有韻尾似南部話噉。

### 聲調

## 詞彙

### 指示詞撈代詞

### 日常詞彙

## 註

## 攷
湯加塔普

**湯加塔普**（；；）係湯加一島，亦係湯加嘅主島。成個島面積好細，總面積得260km²，冇山，最高海拔得28m。

另外，佢亦係湯加嘅經濟大島同首都嘅駐地，首都努瓜洛法喺呢個島嘅南邊海邊。

類:湯加
第7屆香港立法會選舉民主黨初選

就**第7屆香港立法會選舉**，民主黨喺2020年同2021年，曾經進行過兩次初選：

*2020年香港立法會選舉民主黨初選
*2021年香港立法會選舉民主黨初選
格奧爾基·德梅特雷斯庫

**格奧爾基·德梅特雷斯庫**（，）係羅馬尼亞一個數學家、天文學家同埋地震學家，院士，正式院士。

## 出面網頁
* Membrii Academiei Române din 1866 până în prezent – D
* Date biografice la Universitatea Babeș-Bolyai
* Biblioteca de Astronomie a Observatorului Cluj
夏令營

**夏令營**（）係一種喺夏季暑假嘅時候舉辦，為細路或青少年而設，具有教育性同娛樂性嘅團體生活訓練活動，通常係日營或宿營。種類多元化，例如有體育、語言、藝術、音樂等訓練活動，參加者可以從活動中寓學習於娛樂，具有一定嘅教育意義。學校、社區中心或教會等都會舉辦唔同類型嘅夏令營。
2020年香港立法會選舉民主黨初選

**2020年香港立法會選舉民主黨初選**，係指民主黨就原定喺2020年9月進行嘅第7屆香港立法會選舉所進行嘅黨內初選。其中地區直選同區議會（第二）部分喺2020年1月－5月期間進行。民主黨喺地區直選選區只出一張名單，而區議會（第二）（超級區議會）出兩張名單。

有別於以往嘅黨內初選，出線嘅人首先會代表民主黨參與民主派初選，而唔係直接參與大選。

5月17號，民主黨進行特別會員大會，7名現任議員均獲通過，被民主黨推薦參加民主派初選。不過，現任民主黨九龍西立法會議員黃碧雲被接近1／4嘅黨友反對出選，成為唔同媒體報道呢次初選嘅焦點之一。最終黃碧雲喺民主派初選落敗，令民主黨自1998年來，首次喺九龍西無派人參選。

去到2020年7月，趙家賢正式喺黨內表態有意參選立法會區議會（第一）界別，但去到7月23號，民主黨經黨內投票後，宣布唔會派人參選。

## 背景
民主黨係上屆立法會非建制派嘅第一大黨，有7席。但其中許智峯同埋黃碧雲任內分別受搶手機風波同埋議會表現欠佳嘅批評。一直盛傳有黨內元老不滿希望換人，但多名民主黨港島區議員包括羅健熙同趙家賢都表明唔會挑戰佢。另外亦有傳趙家賢有意出選區議會（第一）選區。

今屆，兩人經黨內甄選依然分別繼續參選香港島同埋九龍西選區，而黃碧雲喺黨內甄選時受深水埗區區議員袁海文挑戰。

## 提名門檻
呢次參選，由過往「一人提名，二人和議」，改為需取得十名黨員提名先可以「入閘」。

## 計分機制
民調佔六成，支部同地區黨團投票就各佔兩成。

## 初選參選人
以粗體顯示嘅係初選勝出人。

### 香港島

* **[[許智峯]]** - 現任立法會議員（香港島），中西區區議會中環選區區議員。

### 九龍西

* **[[黃碧雲 (學者)|黃碧雲]]** - 香港理工大學講師，民主黨中常委，現任立法會議員（九龍西）
* 袁海文 - 九龍西支部主席，深水埗區議會荔枝角中選區區議員。

### 九龍東

* **[[胡志偉]]** - 民主黨主席，現任立法會議員（九龍東）

### 新界西

* **[[尹兆堅]]** - 民主黨副主席，現任立法會議員（新界西），葵青區議會石蔭選區區議員。

### 新界東

* **[[林卓廷]]** - 現任立法會議員（新界東），北區區議會石湖墟選區區議員。

### 區議會（第二）

* **[[涂謹申]]** - 香港執業律師，現任立法會議員（區議會（第二））及油尖旺區議會奧運選區區議員。
* **[[鄺俊宇]]** - 現任立法會議員（區議會（第二））同埋元朗區議會北朗選區區議員，同時係註冊社工同作家

## 初選結果
5月3號深夜，袁海文喺社交平台貼文，話黨內甄選已有結果，願意接受黨友嘅決定，又恭喜黃碧雲，寄望她繼續努力。而香港01就報道，袁海文喺支部中攞到11票，地區黨團有9票，而作為現任議員嘅黃碧雲，喺支部中攞到33票，地區黨團攞到23票。

黃碧雲去到會員大會嘅時候，被唔少黨員批評，但最終佢同許智峯仍然勝出黨內初選。另外，其餘五位現任議員經黨內甄選後均獲通過，推薦參選。分別係胡志偉（九龍東）、林卓廷（新界東）、尹兆堅（新界西）、鄺俊宇同埋涂謹申則各自參選區議會（第二）功能界別。黨主席胡志偉喺記者會強調「35+（即立法會非建制派議席過半）」係民主派嘅總目標。民主黨會尊重民主派初選嘅結果 。

最終各參選人得票如下：

上述當選嘅人將會籌組民主黨喺相關選區嘅參選名單，名單由中委會作最後把關，決定最終出選人士。但有別於以往嘅初選，民主黨黨內初選嘅勝出者，仍然要參與民主派初選協調機制。

## 後續發展

### 參與民主派初選嘅結果

## 參考
會計妹

**會計妹**係香港一間一站式後勤服務公司，以一個虛擬人物，貌似吹氣公仔嘅『會計妹』擔當公司喺唔同廣告入面嘅代表。

會計妹嘅品牌係由廣東社團總會副會長潘少忠嘅大仔潘偉駿創立，有啲人會將佢嘅太太潘文思怡視為會計妹嘅真身。而潘文思怡喺參與香港會計師公會選舉嘅時候，亦用上會計妹嘅形象幫自己嘅宣傳。

潘文思怡喺香港會計師公會選舉入面聲稱自己係中間派，有部分媒體當時亦形容佢無明顯取向。但因為佢支持北京未經諮詢或香港人同意，強行訂立嘅《港版國安法》，同埋會計妹有份贊助無綫電視劇集《陀槍師姐2021》，所以有啲黃色經濟圈支持者會將會計妹視為『藍店』。

## 參考


## 出面網頁
* 會計妹官方網站
*
耀才證券

**耀才證券金融集團有限公司（Bright Smart Securities & Commodities Group Limited）**，簡稱**耀才證券**或**耀才**，係香港一間以證券業務為主嘅金融服務公司，1995年創立，2010年喺聯交所主板上市。佢哋主要服務包括證券買賣、股票孖展融資、證券託管及代理人、期貨股票期權買賣，同埋槓桿式外匯買賣。佢旗下有耀才財經台，為顧客提供股票投資走勢嘅資訊。

耀才證券嘅分析員有時會接受傳媒訪問同埋向公眾就個別股票走勢提供免費投資建議。另外，耀才證券亦有搞過模擬投資比賽。

## 事件
喺香港反送中運動期間，耀才證券面對網民批評佢喺被指親中嘅無綫電視落廣告嘅時候，一度聲稱會停止，但其後反口，被網民批評。

## 參考


## 出面網頁
*耀才財經台
*耀才證券(寶寶)APP
*耀才期貨(豆豆) APP
*
*
錦麗

**錦麗**（）係越南一間食肆，1970年喺南越西貢市開張，出名賣越南牛肉河粉。香港太興集團喺2016年攞到呢個品牌嘅代理權，喺香港開咗幾間分店。

## 出面網頁
*越南錦麗 
*太興：錦麗
司徒忠

**司徒忠**（，），香港外籍演員，以前係皇家香港警察警官，亦曾經喺無綫電視做過特約演員，另外又拍過廣告。

## 背景
司徒忠當年喺倫敦畀人炒魷魚，後來喺報紙見到香港招聘警察，所以喺1974年嚟香港當差，仲做到高級督察同大埔警署署長（Sub-Divisional Inspector），而且有次香港打風有架的士啲乘客被困喺水底，佢就落水救人，雖然最後嗰兩個乘客已經失救，但港督因爲佢嘅行為而向佢頒發「紅雞繩」，後尾到咗1981年離開警隊，到私營機構工作，做一啲關於提供財務同保險規劃建議工作，之後就喺不同保險公司擔任不同崗位，亦曾經成爲其中一間公司嘅香港區行政總裁。

佢2006年正式退休後兼職喺保良局做英文老師同喺香港加拿大國際學校做義工，亦開始做演員，拍一啲廣告，其後拍過無綫電視劇，但佢2021年表示已經冇再拍TVB嘅劇集。

另外司徒忠曾經表示過自己喺警隊嗰陣只係學到一啲簡單嘅廣東話，離開警隊後都係一直用英文溝通，所以到咗自己退休後先決定要開始學返啲中文，仲去咗報唔同嘅廣東話課程，令自己可以用廣東話溝通。

## 演出作品

### 電視劇（[[無綫電視]]）

### 電視劇（[[邵氏兄弟]]）

### 電影

### 音樂錄像
*2021年：泳兒《荊棘海》飾 神父

## 參考

類:香港電影男演員
類:香港電視男演員
類:香港前警務人員